cyanic-selkie/wikianc huggingface dataset:
ഗുരുവായൂർ ഉത്സവം
ഉത്സവങ്ങൾ മൂന്നുതരം. മുളയിട്ട് കൊടികയറുന്ന അങ്കുരാദി, മുളയിടാതെ കൊടികയറുന്ന ധ്വജാദി, മുളടലും കൊടികയറ്റവുമില്ലാതെ കൊട്ടിപ്പുറപ്പെടുന്ന പടഹാദി എന്നിവയാണവ.
വിശ്വപ്രസിദ്ധമായ ഗുരുവായൂർ ശ്രീകൃഷ്ണക്ഷേത്രത്തിലെ ഉത്സവം അങ്കുരാദിയാണ്. ഗുരുവായൂർ ഉത്സവം പത്ത് ദിവസം നീളുന്നു. ആനയോട്ടത്തോടെ ആരംഭിക്കുന്ന ഉത്സവം കുംഭമാസത്തിലെ പൂയം നാളിലാണ് കൊടിയേറുന്നത്. അവസാനദിവസം രാത്രി ആറാട്ടോടുകൂടി സമാപിക്കുന്നു. ഉത്സവത്തിന്നു മുന്നോടിയായി ബ്രഹ്മകലശ ചടങ്ങുകൾ നടത്തപ്പെടുന്നു. കലശം ഉത്സവം കൊടികയറുന്നതിന്റെ എട്ടു ദിവസം മുമ്പ് ആരംഭിക്കും.
കലശം തുടങ്ങിയാൽ ഉത്സവം കഴിയുന്നതു വരെ അഞ്ചുവയസ്സിൽ താഴെയുള്ള കുട്ടികളെ അമ്പലത്തിൽ പ്രവേശിപ്പിക്കുകയില്ല. ഉത്സവം കൊടികയറിയാൽ ഉത്സവം കഴിയുന്നതു വരെ തൃപ്പുക ഉണ്ടാവുകയില്ല. ഗുരുവായൂർ ഉത്സവത്തിന് വെടിക്കെട്ടില്ല എന്നത് ശ്രദ്ധേയമാണ്.
ഒന്നാം ദിവസം
ഒന്നാം ദിവസം രാവിലെ ആനയില്ലാതെ ശീവേലി നടത്തുന്നു. അന്നേ ദിവസം ഉച്ചകഴിഞ്ഞ് ആനയോട്ടം നടക്കുന്നു. വൈകീട്ട് ആചാര്യവരണ്യവും കൊടിപൂജയും പിന്നീട് കൊടിയേറ്റവും നടക്കുന്നു. ചടങ്ങുകൾ നടത്തുന്നതിന് തന്ത്രിയ്ക്ക് ക്ഷേത്രം ഊരാളൻ കൂറയും പവിത്രവും നൽകുന്നതാണ് ആചാര്യവരണം. അന്നത്തെ വിളക്കിന് കൊടിപ്പുറത്ത് വിളക്ക് എന്നു പറയുന്നു. കിഴക്കേ നടപ്പുരയ്ക്കകത്തുതന്നെ ഭഗവദ്വാഹനമായ ഗരുഡനെ ശിരസ്സിലേറ്റുന്ന ഒരു സ്വർണ്ണക്കൊടിമരമുണ്ട്. ഉത്സവത്തിന് "മുളയിടൽ" ചടങ്ങുണ്ട്. നാലമ്പലത്തിനകത്ത് വടക്കേ ഭാഗത്ത് മണിക്കിണറിനു സമീപത്താണ് മുളയറ ഒരുക്കുന്നത്. മുറി പ്രത്യേകം അലങ്കരിച്ച് ശുദ്ധിചെയ്ത് പത്മമിട്ട് നവരനെല്ല്, യവം, തിന, വൻപയർ,  ഉഴുന്ന്, എള്ള്, തുവര, കടുക്, ചാമ, മുതിര, ചെറുപയർ, അമര എന്നിവയുടെ വിത്തുകൾ നനച്ച് 16 പാലികകളിളാക്കി പൂജിച്ചശേഷം സോമനെ ആവാഹിച്ച് മുളയറയിൽ വയ്ക്കുന്നതാണ് മുളയിടൽ. എല്ലാദിവസവും മുളയിൽ പൂജനടക്കുന്നു
രണ്ടാം ദിവസം
രണ്ടാം ദിവസം ക്ഷേത്രത്തിൽ ദിക്കുകൊടിയും കൂറയും സ്ഥാപിക്കുന്നു. ഉൽസവക്കാലത്ത് എല്ലാ ദിവസവും കാലത്ത് പന്തീരടി പൂജയ്ക്ക് ശേഷം കാലത്ത് 11 മണിയ്ക്ക് നാലമ്പലത്തിനകത്ത് ശ്രീഭൂതബലി ദർശനവും രാത്രി അത്താഴ പൂജയ്ക്ക് ശേഷം അമ്പലത്തിന്റെ വടക്കുഭാഗത്ത് സ്വർണ്ണം കൊണ്ടുണ്ടാക്കിയ പഴുക്കാമണ്ഡപത്തിൽ ഗുരുവായൂരപ്പനെ എഴുന്നള്ളിച്ചുവെയ്ക്കലുമുണ്ട്. ദീപാരാധനയ്ക്കു ശേഷം പ്രാസാദശുദ്ധിക്രിയകൾ നടക്കും.ഇതോടേ ക്ഷേത്രപ്രദേശത്തിന് അറിയാതെയെങ്കിലും സംഭവിച്ച് അശുദ്ധികൾ നീക്കപ്പെടും
മൂന്നം ദിവസം
മൂന്നാം ദിവസം ബിംബശുദ്ധികളാണ്. ചതുഃശുദ്ധി, ധാര, പഞ്ചഗവ്യം, പഞ്ചകം എന്നീ കലശങ്ങൾ പൂജിച്ച് അഭിഷേകം ചെയ്യും. അന്ന് മഹാകുംഭപൂജയും വൈകുന്നേരം അധിവാസഹോമവും ഹോമകുണ്ഠശുദ്ധിയും നടക്കുന്നു.
നാലം ദിവസം
നാലാം ദിവസം മഹാകുംഭപ്രോക്ഷണവും പ്രായശ്ചിത്തഹോമങ്ങളും കലശാഭിഷേകങ്ങളും നടക്കുന്നു.
അഞ്ചാം ദിവസം
അഞ്ചാം ദിവസത്തിൽ ശാന്തി- അത്ഭുതശാന്തി ഹോമങ്ങളും കലശാഭിഷേകങ്ങളും നടകുന്നു.
ആറാം ദിവസം
ആറാം ദിവസം കാലത്ത് കൂത്തമ്പലത്തിൽ പത്മമിട്ട് സഹസ്രകലശത്തിനുള്ള കുടങ്ങൾ ഒരുക്കി വയ്ക്കുന്നു.
ഒമ്പതാം ദിവസം
ഒൻപതാം ദിവസം പള്ളിവേട്ട. അന്ന് ഭഗവാൻ ദീപാരാധനയ്ക്ക് ശേഷം നഗരപ്രദക്ഷിണത്തിനായി ഇറങ്ങുന്നു.കിഴക്കേ ഗോപുരം വഴി പുറത്തിറങ്ങി, കുളം പ്രദക്ഷിണം വച്ച് കിഴക്കേ നടയിലൂടെ അകത്തു പ്രവേശിച്ച് വടക്കേ നടയിൽ എഴുന്നെള്ളിപ്പ് തീരും. ഭക്തർ നിറപറയും വിളക്കുമായി ഭഗവാനെ എതിരേൽക്കുന്നു. പിന്നീട് ആനപ്പുറത്തു കയറി പള്ളിവേട്ടയ്ക്കായി ഭഗവാൻ ഇറങ്ങുന്നു. ക്ഷേത്രത്തിലെ കഴകക്കാരനായ പിഷാരടി പന്നിമാനുഷങ്ങളുണ്ടോ? എന്നു ചോദിക്കുന്നതോടെ പള്ളിവേട്ട തുടങ്ങും. ഭക്തർ നാനാജാതി മൃഗങ്ങളുടെ വേഷമണിഞ്ഞ് (പ്രത്യേകിച്ച് പന്നിയുടെ) ക്ഷേത്രത്തിനകത്ത് പ്രവേശിച്ച് 9  പ്രദക്ഷിണം നടത്തുന്നു. 9ആം പ്രദക്ഷിണത്തിൽ പന്നിയെ ഭഗവാൻ കീഴടക്കുന്നു. വേട്ടമൃഗത്തെ ക്ഷേത്രപലകന് കാഴ്ചവെച്ച് അകത്തേക്ക് എഴുന്നെള്ളുന്നു. അന്ന് മണ്ഡപത്തിൽ പ്രത്യേക അലങ്കരിച്ച സ്ഥലത്ത് വെള്ളിക്കട്ടിലിൽ പട്ടുതലയിണയും വച്ച് പള്ളിയുറക്കമാണ്. അന്ന് 12 പാരമ്പര്യക്കാർ നിശ്ശബ്ദരായി ഭഗവാന് കാവലിരിയ്ക്കും. നാഴികമണി അബദ്ധത്തിൽ പോലും ശബ്ദിയ്ക്കാതിരിക്കാൻ കെട്ടിയിടും.
പത്താം ദിവസം
പത്താം ദിവസം ആറാട്ട്. പള്ളിവേട്ട കഴിഞ്ഞ് ക്ഷീണിച്ച ഭഗവാൻ പിറ്റേദിവസം രാവിലെ 6 മണിക്ക് ഉണരുന്നു. ഉഷപൂജയും എതിരേറ്റുപൂജയും ഒഴികെയുള്ള ചടങ്ങുകൾ ആ ദിവസം നടത്താറുണ്ട്. അന്ന് സ്വർണ്ണത്തിൽ തീർത്ത ഉത്സവവിഗ്രഹമാണ് എഴുന്നള്ളത്തിന് ഉപയോഗിക്കുന്നത്. വൈകീട്ട് നഗരപ്രദക്ഷിണം തുടങ്ങുന്നു. പഞ്ചവാദ്യത്തോടുകൂടിയാണ് പ്രദക്ഷിണം നടത്തുന്നത്. പുരാണങ്ങളിലെ നിരവധി സംഭവങ്ങൾ ഇവിടെ നിശ്ചലദൃശ്യങ്ങളായി പുനർജനിയ്ക്കുന്നത് കാണാം. പ്രദക്ഷിണം രുദ്രതീർത്ഥക്കുളത്തിന്റെ വടക്കുഭാഗത്തെത്തുമ്പോൾ സകലവാദ്യങ്ങളും നിറുത്തി അപമൃത്യുവടഞ്ഞ കണ്ടിയൂർ പട്ടത്തെ ന‌മ്പീശന്റെ ഓർമ്മ പുതുക്കുന്നു. ഗുരുവായൂരപ്പന്റെ പരമഭക്തനായിരുന്ന നമ്പീശൻ പണ്ടൊരു ആറാട്ടുനാളിൽ എഴുന്നള്ളിപ്പിനിടയിലാണ് കുളത്തിന്റെ വടക്കുഭാഗത്തെ അത്താണിക്കല്ല് നിൽക്കുന്ന സ്ഥലത്തുവച്ച് കൊല്ലപ്പെട്ടത്. ന‌മ്പീശന്റെ അനന്തരാവകാശികൾ വന്ന് സങ്കടമില്ലെന്ന് അറിയിച്ചതിനുശേഷം എഴുന്നെള്ളിപ്പ് തുടരും. അതിനുശേഷം തിടമ്പ് ഭഗവതി അമ്പലത്തിലൂടെ ആറാട്ടുകടവിൽ എത്തിയ്ക്കും. ഇരിങ്ങപ്പുറത്തെ തമ്പുരാൻപടിയ്ക്കൽ കിട്ടയുടെ അനന്തരാവകാശികളും ഭക്തജനങ്ങളും ഇളനീർ കൊണ്ടുവന്നിട്ടുണ്ടാവും. തന്ത്രിയുടെ നേതൃത്വത്തിൽ എല്ലാ തീർത്ഥങ്ങളേയും രുദ്രതീത്ഥത്തിലേക്ക് ആവാഹിയ്ക്കും. ആറാട്ടുതിടമ്പിൽ മഞ്ഞളും ഇളനീരുംകൊണ്ട് അഭിഷേകം നടത്തുന്നു. അതിനുശേഷം രുദ്രതീർത്ഥകുളത്തിൽ ഭഗവാന്റെ വിഗ്രഹവുമായി മൂന്നുപ്രാവശ്യം തന്ത്രിയും മേൽശാന്തിയും ഓതിക്കന്മാരും കീഴ്ശാന്തിക്കാരും മുങ്ങുന്നു. ഭഗവാന്റെ ആറാട്ടോടെ പരിപാവനമായ തീർത്ഥത്തിൽ ഭക്തജനങ്ങൾ ആറാടുന്നു. ആറാട്ടിനുശേഷം ഭഗവതി അമ്പലത്തിൽ ഉച്ചപ്പൂജ. ആറാട്ടുദിവസം മാത്രമേ ഭഗവാന് ശ്രീലകത്തിനു പുറത്ത് ഉച്ചപ്പൂജ പതിവുള്ളൂ. ആറാട്ട് ദിവസം രാത്രി 11 മണിയോടെയാണ് ഉച്ചപ്പൂജ. അതിനുശേഷം കിഴക്കേ ഗോപുരത്തിലൂടെ അകത്തു പ്രവേശിച്ച്, 11 വട്ടം ഓട്ടപ്രദക്ഷിണം. അവസാനം കൊടിയിറക്കം.
അവലംബം
വർഗ്ഗം:ഉത്സവം വർഗ്ഗം:ഗുരുവായൂർ
ചെസാപീക്ക്
ചരിത്രം
1963 ൽ, മുൻ സ്വതന്ത്ര നഗരമായ സൗത്ത് നോർഫോക്ക് നോർഫോക്ക് കൌണ്ടിയുമായി ഏകീകരിക്കപ്പെട്ടപ്പോഴാണ് ഒരു സ്വതന്ത്ര നഗരമായ ചെസാപീക്ക് സൃഷ്ടിക്കപ്പെട്ടത്. ഈ ഏകീകരണം അംഗീകരിക്കപ്പെടുകയും നഗരത്തിന് നൽകേണ്ട പുതിയ പേര് ഓരോ സമൂഹത്തിലേയും വോട്ടർമാർ റഫറണ്ടം വഴി തിരഞ്ഞെടുക്കുകയും വിർജീനിയ ജനറൽ അസംബ്ലി ഇതംഗീകരിക്കുകയും ചെയ്തു.
ഭൂമിശാസ്ത്രം
ചെസാപീക്ക് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 36.76722°N, -76.28722°W (36.767398, -76.287405) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരമുള്ള നഗരത്തിന്റെ ആകെ വിസ്തീർണ്ണം 351 ചതുരശ്ര മൈൽ (910 ചതുരശ്ര കിലോമീറ്റർ) ആണ്. അതിൽ 341 ചതുരശ്ര മൈൽ (880 ചതുരശ്ര കിലോമീറ്റർ) കരഭൂമിയും ബാക്കി 10 ചതുരശ്ര മൈൽ (26 ചതുരസ്ര കിലോമീറ്റർ) അതായത് 2.9 ശതമാനം ഭൂഭാഗം ജലം ഉൾപ്പെട്ടതുമാണ്.
അവലംബം
വർഗ്ഗം:വിർജീനിയയിലെ നഗരങ്ങൾ
പ്രോണിങ്
വലത്ത്‌|ലഘുചിത്രം| ശ്വാസകോശത്തിലെ വായുസഞ്ചാരത്തിന്റെ സ്വാധീനം വിലയിരുത്തുന്നതിനായി ഇലക്ട്രിക്കൽ ഇം‌പെഡൻസ് ടോമോഗ്രഫി ഇലക്ട്രോഡുകൾ ഘടിപ്പിച്ച് കമിഴ്തി കിടത്തിയിരിക്കുന്ന ഒരു നവജാത ശിശു രോഗിയുടെ ശരീരത്തിൽ ഓക്സിജന്റെ അളവ് കുറയുന്ന സന്ദർഭങ്ങളിൽ ഓക്‌സിജൻ നില ഉയർത്താനും അതുവഴി രോഗിയുടെ ജീവൻ രക്ഷിക്കാനും വേണ്ടി രോഗികളെ വയർ അമരുന്ന തരത്തിൽ കമിഴ്ത്തിത്തി കിടത്തുന്ന രീതിയാണ് പ്രോണിംഗ് അല്ലെങ്കിൽ പ്രോൺ പൊസിഷനിംഗ് എന്ന് അറിയപ്പെടുന്നത്. അക്യൂട്ട് റെസ്പിറേറ്ററി ഡിസ്ട്രസ് സിൻഡ്രോം (ARDS) ഉള്ള തീവ്രപരിചരണത്തിലുള്ള രോഗികളുടെ ചികിത്സയിൽ ഇത് ഉപയോഗിക്കുന്നു. വെന്റിലേറ്ററുകളിൽ രോഗികൾക്കായി ഇത് പ്രത്യേകിച്ചും പരീക്ഷിക്കുകയും പഠിക്കുകയും ചെയ്തിട്ടുണ്ട്, എന്നാൽ കോവിഡ്-19 പാൻഡെമിക് സമയത്ത്, വെന്റിലേഷന് പകരമായി ഓക്സിജൻ മാസ്കുകളും സി‌എ‌പി‌പിയും ഉള്ള രോഗികൾക്ക് ഇത് ഉപയോഗിക്കുന്നു. രോഗിയുടെ ഓക്‌സിജൻ നില വർധിപ്പിക്കാൻ ഇന്ത്യയിലെ ആരോഗ്യ, കുടുംബക്ഷേമ മന്ത്രാലയം പ്രോത്സാഹിപ്പിക്കുന്ന ഈ രീതി ആശുപത്രികളിലെ കോവിഡ് രോഗികൾക്കു വ്യായാമമെന്ന നിലയിലും നിർദേശിക്കുന്നുണ്ട്.
തീവ്രപരിചരണ വിഭാഗം
അക്യൂട്ട് റെസ്പിറേറ്ററി ഡിസ്ട്രസ് സിൻഡ്രോം (ARDS) ബാധിച്ച ആളുകൾക്ക് ശ്വസനം മെച്ചപ്പെടുത്തുന്നതിന് പ്രോൺ പൊസിഷനിംഗ് ഉപയോഗിക്കാം. രോഗി തീവ്രപരിചരണത്തിന് വിധേയമാവുകയും മയക്കത്തിലാവുകയും ചെയ്താൽ ഇത് ബുദ്ധിമുട്ടുള്ള ഒരു പ്രക്രിയയാണ്, കാരണം അബോധാവസ്ഥയിലായ രോഗിയെ ഉയർത്തുന്നതിനും തിരിക്കുന്നതിനും ധാരാളം സ്റ്റാഫുകളോ പ്രത്യേക ഉപകരണങ്ങളോ ആവശ്യമാണ്. അവർ ഇൻട്യുബേറ്റഡ് ബന്ധപ്പെട്ട ലൈനുകളുടെയും ട്യൂബുകളുടെയും സങ്കീർണ്ണത നിയന്ത്രിക്കാൻ ശ്രദ്ധിക്കേണ്ടതുണ്ട്.
2011 ലെ 48 പഠനങ്ങളുടെ മെറ്റാ അനാലിസിസ് തീവ്രപരിചരണ വിഭാഗത്തിലെ രോഗികളുടെ മരണനിരക്കിനെ പ്രതികൂലമായി ബാധിക്കുന്നില്ലെന്നും, എന്നാൽ എആർ‌ഡി‌എസ് ബാധിച്ച രോഗികളിൽ മാത്രമാണ് മരണനിരക്കിൽ ഗണ്യമായ കുറവുണ്ടായത് എന്നും കണ്ടെത്തി.
അക്യൂട്ട് ആയ ശ്വാസകോശ സംബന്ധമായ അസുഖമുള്ള ശിശുക്കളിൽ പ്രോണിംഗ് ചെയ്യുന്നതിനെക്കുറിച്ചുള്ള 2012 ലെ 53 പഠനങ്ങളുടെ ആസൂത്രിത അവലോകനത്തിൽ ഇത് ഓക്സിജനേഷൻ മെച്ചപ്പെടുത്തുന്നതിന് ഫലപ്രദമാണെന്ന് കണ്ടെത്തി. പ്രതികൂല ഫലങ്ങളൊന്നും കണ്ടെത്തിയില്ല, പക്ഷേ പ്രോൺ പൊസിഷനിൽ പെട്ടെന്നുള്ള ശിശുമരണത്തിന് കാരണമാകുന്ന സഡൺ ഇൻഫൻ് ഡെെത്ത്‌ സിൻഡ്രോം ഉണ്ടാകാനുള്ള സാധ്യത കൂടുതലാണ് എന്നതിനാൽ കുട്ടികളിൽ നിരന്തരമായ നിരീക്ഷണം ആവശ്യമാണ്.
2014 ലെ 11 പരീക്ഷണങ്ങളുടെ വ്യവസ്ഥാപിത അവലോകനത്തിൽ പ്രോൺ പൊസിഷനിങ്ങിനൊപ്പം, വെന്റിലേഷന്റെ ടൈഡൽ വോളിയം കുറയ്ക്കുന്നത് ഫലപ്രദമാണെന്ന് കണ്ടെത്തി, അത് പതിനൊന്നിൽ ഒരു രോഗിയുടെ ജീവൻ അധികം രക്ഷിച്ചതായി കണ്ടെത്തി.
രീതി
രോഗിക്ക്ശ്വാസമെടുക്കാൻ ബുദ്ധിമുട്ട് നേരിടുകയും, രോഗിയുടെ ഓക്സിജൻ നില 94 ൽതാഴേക്ക് പോകുകയും ചെയ്താൽ മാത്രമേ സാധാരണ നിലയിൽ പ്രോണിങ് ആവശ്യമായി വരികയുള്ളൂ. കമിഴ്ന്നു കിടന്ന് നെഞ്ചിന്റെ ഭാഗത്ത് തലയിണ വച്ച് അൽപ്പം ഉയർത്തി വേഗത്തിൽ ശ്വാസോച്ഛാസം നടത്തുകയാണു വേണ്ടത്. പ്രോണിങ്ങിൽ മറ്റു ശരീരഭാഗങ്ങളെ അപേക്ഷിച്ച് തല താഴ്ന്നിരിക്കാൻ ശ്രദ്ധിക്കണം. വലത്തോട്ടും ഇടത്തോട്ടും മാറിമാറി കിടന്ന് 30 മിനിറ്റ് മുതൽ പരമാവധി രണ്ടു മണിക്കൂർ വരെ പ്രോണിങ് ചെയ്യാൻ നിർദേശിക്കുന്നു. ഒരു ദിവസം 16 മണിക്കൂറിൽ കൂടുതൽ പ്രോണിങ് ചെയ്യരുത്.
പ്രോണിങ് വിലക്കുന്ന അവസ്ഥകൾ
ഹൃദ്രോഗികൾ, ഗർഭിണികൾ, വെരിക്കോസ് വെയിൻ തുടങ്ങിയ ഡീപ് വെയിൻ ത്രോംബോസിസ് ബാധിച്ച രോഗികൾ എന്നിവരെ പ്രോണിങ്ങിൽ നിന്ന് വിലക്കുന്നു. അതുപോലെ ഭക്ഷണത്തിനുശേഷം ഒരു മണിക്കൂർ നേരത്തേക്കും പ്രോണിങ് ചെയ്യരുത്.
മെക്കാനിസങ്ങൾ
ARDS രോഗികൾക്ക് ഈ സ്ഥാനത്തിന്റെ പ്രയോജനങ്ങൾ വിശദീകരിക്കാൻ നിരവധി ഘടകങ്ങൾ നിർദ്ദേശിക്കപ്പെട്ടിട്ടുണ്ട്. ഇതിൽ ഉൾപ്പെടുന്നവ:
അവലംബം
വർഗ്ഗം:നഴ്‌സിങ്
രഹസ്യം
ഗണേഷ് പ്രൊഡക്ഷൻസിനു വേണ്ടി കെ.പി. കൊട്ടാരക്കര നിർമിച്ച മലയാളചലച്ചിത്രമാണ് രഹസ്യം. ഈ ചിത്രം 1969 മാർച്ച് 20-ന് കേരളത്തിൽ പ്രദർശിപ്പിച്ചു തുടങ്ങി. വിതരണം വിമലാ റിലീസ് നടപ്പാക്കി.
ചലച്ചിത്രംകാണാൻ
വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ചിദംബരനാഥ് ഈണം പകർന്ന ഗാനങ്ങൾ വർഗ്ഗം:തമ്പി-ചിദംബരനാഥ് ഗാനങ്ങൾ
കിറ്റിവേക് കടൽക്കാക്ക
ഒരു തരം കടൽ കാക്കയാണ് കിറ്റിവേക്ക് കടൽകാക്ക. പ്രധാനമായും വടക്കേ അമേരിക്കയിലും യൂറോപ്പിലും കണ്ടുവരുന്ന പക്ഷികളാണിവ.
ഇന്ത്യയിൽ ഇവയെ ഗോവ (2005), മഹാരാഷ്ട്ര (2012), അസം (2012), മഹാരാഷ്ട്ര (2013), ചാവക്കാട് (2012-13) എന്നിവിടങ്ങളിൽ ഇവയെ ഇതിനുമുമ്പ് കണ്ടെത്തിയിട്ടുണ്ട്.
പുറം കണ്ണികൾ
വർഗ്ഗം:കടൽപക്ഷികൾ
ടോം ലാതം
ന്യൂസിലൻഡിനുവേണ്ടി അന്താരാഷ്ട്ര ക്രിക്കറ്റിൽ കളിക്കുന്ന താരമാണ് തോമസ് വില്യം മാക്സ്വെൽ ലാതം എന്ന ടോം ലാതം(ജനനം:ഏപ്രിൽ 2,1992).മുൻ ന്യൂസിലൻഡ് കളിക്കാരൻ റോഡ് ലാതത്തിന്റെ മകനാണ് ടോം ലാതം .2012ൽ സിംബാബ്‌വെയ്ക്കെതിരെ നടന്ന ഏകദിന മൽസരത്തിലൂടെ അന്താരാഷ്ട്ര ക്രിക്കറ്റിൽ അരങ്ങേറിയ ടോം ലാതം 2014ൽ ഇന്ത്യക്കെതിരെയായിരുന്നു ആദ്യമായി ടെസ്റ്റ് മൽസരം കളിച്ചത് .ഒരു ഇടംകൈയൻ ഓപ്പണിങ് ബാറ്റ്സ്മാനാണ് അദ്ദേഹം.2014ൽ ദുബായിൽ വെച്ച് നടന്ന ടെസ്റ്റ് മൽസരത്തിൽ പാകിസ്താനെതിരെ നേടിയ 137 റൺസാണ് ടെസ്റ്റ് ക്രിക്കറ്റിലെ അദ്ദേഹത്തിന്റെ ഏറ്റവും ഉയർന്ന സ്കോർ.ആഭ്യന്തരക്രിക്കറ്റിൽ കാന്റർബറി ടീമിനുവേണ്ടിയാണ് ലാതം കളിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1992-ൽ ജനിച്ചവർ വർഗ്ഗം:ഏപ്രിൽ 2-ന് ജനിച്ചവർ വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
ആർലിങ്ടൺ, വിർജീനിയ
കോമൺവെൽത്ത് ഓഫ് വെർജീനിയയിലെ ഒരു കൗണ്ടിയാണ് ആർലിങ്ടൺ. 2016 ലെ കണക്കുകൂട്ടലിൽ ഈ കൌണ്ടിയിലെ ആകെ ജനസംഖ്യ 230,050 ആണെന്ന് കണ്ടെത്തിയിരുന്നു. ഇത് വിർജീനിയയിലെ ആറാമത്തെ ഏറ്റവും വലിയ കൗണ്ടിയാണ്, അഥവാ മറ്റുള്ളവയേപ്പോലെ ഒരു നഗരമായി സംയോജിപ്പിക്കപ്പെട്ടിരുന്നവെങ്കിൽ ഇത് സംസ്ഥാനത്തെ നാലാമത്തെ വലിയ നഗരമാകുമായിരുന്നു. ശരാശരി കുടുംബ വരുമാനം കണക്കാക്കിയയാൽ ഇത് യു എസിലെ അഞ്ചാമത്തെ ഏറ്റവും ഉയർന്ന വരുമാനമുള്ള കൗണ്ടിയാണ്, അതുപോലെ കൂടുതൽ അവിവാഹിതർ കേന്ദ്രീകരിച്ചിരിക്കുന്ന മേഖലയുമാണിത്.
അവലംബം
വർഗ്ഗം:വിർജീനിയയിലെ കൗണ്ടികൾ
ബ്ലൂ വെൽവെറ്റ് (ഗാനം)
1950-ൽ ബെർണി വെയ്നും ലീ മോറിസും ചേർന്ന് രചിച്ച ഒരു ജനപ്രിയ ഗാനമാണ് "ബ്ലൂ വെൽവെറ്റ്". 1951-ലെ ടോണി ബെന്നറ്റിന്റെ ഏറ്റവും മികച്ച 20 ഹിറ്റായ ഈ ഗാനം അതിനുശേഷം പലതവണ വീണ്ടും റെക്കോർഡുചെയ്‌തു. 1963-ൽ ബോബി വിന്റൺ ഈ പതിപ്പ് ഒന്നാം സ്ഥാനത്തെത്തിച്ചു.
പ്രചോദനം / രചന
1951 ൽ വിർജീനിയയിലെ റിച്ച്മണ്ട് സന്ദർശിച്ചപ്പോൾ "ബ്ലൂ വെൽവെറ്റ്" എഴുതാൻ ഗാനരചയിതാവ് ബെർണി വെയ്ൻ പ്രചോദിതനായി. അവിടെ അദ്ദേഹം ജെഫേഴ്സൺ ഹോട്ടലിൽ താമസിച്ചു: ഹോട്ടലിൽ ഒരു പാർട്ടിയിൽ വെയ്ൻ നീല വെൽവെറ്റ് ധരിച്ച ഒരു സ്ത്രീ അതിഥിയെ നിരന്തരം കാണുകയും ഒരു അവധിക്കാല പ്രണയം ഉണ്ടാകുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:ഗാനങ്ങൾ
ഓംകാരേശ്വർ ക്ഷേത്രം
പന്ത്രണ്ട് ജ്യോതിർലിംഗക്ഷേത്രങ്ങളിലെ ഒരു ക്ഷേത്രമാണ് ഓംകാരേശ്വർ ക്ഷേത്രം (ओंकारेश्वर). ശിവനെ ഇവിടെ ഓംകാരേശ്വരനായി ആരാധിച്ചുവരുന്നു. മധ്യപ്രദേശിൽ നർമദയിലെ ശിവപുരി എന്ന ദ്വീപിലാണ് ഈ ക്ഷേത്രം സ്ഥിതിചെയ്യുന്നത്. ഈ ദ്വീപിനു ഓംകാരത്തിന്റെ ആകൃതിയാണ് എന്നാണ് പറയപ്പെടുന്നത്. ഓംകാരേശ്വർ അമരേശ്വർ എന്നിങ്ങനെ രണ്ട് ക്ഷേത്രങ്ങൾ ഈ ദ്വീപിലായുണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ക്ഷേത്രങ്ങൾ വർഗ്ഗം:ജ്യോതിർലിംഗങ്ങൾ
കുറ്റിച്ചൂരൽ
പശ്ചിമഘട്ടത്തിലെ 900 മുതൽ 1600 മീറ്റർ വരെയുള്ളയിടങ്ങളിൽ കാണുന്ന ദുർബലകാണ്ഡമുള്ള ഒരു അപൂർവഇനം ചൂരലാണ് കുറ്റിച്ചൂരൽ. . കൃഷി ചെയ്യുമ്പോൾ നട്ട് 10-12 കൊല്ലമാവുമ്പോഴേക്കും ഓരോ ചുവട്ടിലും അൻപതിലേറെ തണ്ടുകൾ കാണും. കഴക്കാടൻചൂരൽ എന്നും അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ചൂരലുകൾ വർഗ്ഗം:അരെക്കേസീ
ഇന്ത്യയുടെ നാടോടിക്കഥകൾ
ഇന്ത്യയുടെ നാടോടിക്കഥകൾ ഇന്ത്യൻ രാഷ്ട്രത്തിന്റെയും ഇന്ത്യൻ ഉപഭൂഖണ്ഡത്തിന്റെയും നാടോടിക്കഥകളെ ഉൾക്കൊള്ളുന്നു. ഇന്ത്യ വംശീയമായും മതപരമായും വൈവിധ്യമുള്ള രാജ്യമാണ്. ഈ വൈവിധ്യം കണക്കിലെടുത്ത്, ഇന്ത്യയുടെ വിശാലമായ നാടോടിക്കഥകളെ ഒരു യൂണിറ്റായി സാമാന്യവൽക്കരിക്കുക പ്രയാസമാണ്.
Further reading
On Indian folktales:
External links
വർഗ്ഗം:ഇന്ത്യൻ ഫോൿലോർ
അയ്യൂബി രാജവംശം
ഇസ്ലാമിക ചരിത്രത്തിലെ ഒരു പ്രമുഖ അയ്യൂബി രാജവംശമായിരുന്നില്ല. 1168-ൽ സലാഹുദ്ദീൻ അയ്യൂബിയാണ് ഈജിപ്റ്റ്‌ കേന്ദ്രമാക്കി ഈ രാജവംശം സ്ഥാപിച്ചത്. പന്ത്രണ്ടും പതിമൂന്നും നൂറ്റാണ്ടുകളിൽ മദ്ധ്യപൂർവേഷ്യയുടെ ഭൂരിഭാഗവും അയ്യൂബി നിയന്ത്രണത്തിലായിരുന്നു. സലാഹുദ്ദീന്റെ ഭരണകാലത്ത് അയ്യൂബി സാമ്രാജ്യം ആഫ്രിക്കയുടെ വടക്കേ തീരങ്ങളിൽ ടുണീഷ്യ വരെ ആധിപത്യം ഉറപ്പിക്കുകയുണ്ടായി. അതിനു ശേഷം മൂന്നാം കുരിശുയുദ്ധത്തിൽ ഹ്രസ്വകാലം ജറുസലേം പ്രദേശവും അയ്യൂബി ഭരണത്തിൻ കീഴിൽ വന്നിരുന്നു. പതിമൂന്നാം നൂറ്റാണ്ടിന്റെ ഉത്തരാർധത്തിൽ ഉണ്ടായ യുദ്ധങ്ങൾ, പ്രധാനമായും മംഗോൾ ആക്രമണങ്ങൾ അയ്യൂബി സാമ്രാജ്യം ക്ഷയിപ്പിക്കുകയും 1341-ൽ അവസാന അയ്യൂബി സുൽത്താനും ഭരണത്തിൽ നിന്നും നിഷ്കാസിതനാവുകയും ചെയ്തു.
അധികാരത്തിന്റെ ചെറിയ കാലഘട്ടത്തിൽ അയ്യൂബി രാജവംശം തങ്ങൾ ഭരിച്ച ദേശങ്ങളിൽ പറയത്തക്ക സാമ്പത്തിക മുന്നേറ്റങ്ങൾക്ക് കാരണമാവുകയുണ്ടായി. ഇസ്ലാമിക ലോകത്ത്‌ പുതിയ ബൌദ്ധിക ഉണർവിനും, നഗരങ്ങളിൽ നിരവധി മദ്രസകൾ സ്ഥാപിക്കുക വഴി സുന്നി വിഭാഗത്തിന്റെ ആധിപത്യത്തിനും അയ്യൂബി രാജവംശം വഴിവെച്ചു.
അവലംബം
വർഗ്ഗം:ഇസ്ലാമിക ചരിത്രം
പൂർവേഷ്യാചരിത്രം
ചരിത്രാതീതകാലം മുതൽ ഇന്നുവരെ പൂർവേഷ്യയിൽ ജീവിച്ച ജനപഥത്തിന്റെ ചരിത്രമാണ് പൂർവേഷ്യാചരിത്രം. ഇതിൽ ചൈന,ജപ്പാൻ,കൊറിയ,തായ്‌വാൻ എന്നീ രാജ്യങ്ങളിലെ ചരിത്രവും ഉൾപ്പെടുന്നു. പാശ്ചാത്യ രാജ്യങ്ങളിൽ പൂർവേഷ്യൻ പഠനങ്ങൾ വ്യാപകമായപ്പോൾ അനുബന്ധമായി ഉയർന്നുവന്ന പഠനശാഖയാണ് പൂർവേഷ്യൻ ചരിത്രം.
ചൈനയിലെയും ജപ്പാനിലെയും കൊറിയയിലെയും നാഗരികതകൾ വിവിധ സാമ്രാജ്യങ്ങളുടെയും രാജവംശങ്ങളുടെയും ഭരണത്തിൻകീഴിൽ ആയിരുന്നു. അതുകൊണ്ടുതന്നെ അവയുടെ അതിർത്തികളും ഭരണചക്രവും സാമ്രാജ്യത്തിനകത്തു തന്നെയുള്ള പോരുകളും മറ്റുരാജ്യങ്ങളുമായുള്ള യുദ്ധങ്ങളും കാരണം എപ്പോളും മാറ്റപ്പെട്ടുകൊണ്ടിരുന്നു. ചരിത്രാതീത കാലത്ത് ആധുനിക മനുഷ്യന്റെ പൂർവികനായ ഹോമോ ഇറക്റ്റസ് പണ്ട് 1.8 ദശലക്ഷം വര്ഷത്തിനും 40000 വര്ഷത്തിനും ഇടക്കായി പൂർവേഷ്യയിൽ ജീവിച്ചിരുന്നു. ആദ്യമായി തീ ഉപയോഗിച്ച് ഭക്ഷണം പാകം ചെയ്തത് അവരായിരിക്കുമെന്ന് കരുതപ്പെടുന്നു.
ഒരുപാട് മതദർശനങ്ങളും വിശ്വാസപ്രമാണങ്ങളും രൂപംകൊണ്ട ഭൂമികയാണ് പൂർവേഷ്യ. കൺഫ്യൂഷനിസം, ബുദ്ധമതം, താവോയിസം എന്നിവയാണ് അതിൽ പ്രധാനം. സിയാ, ഷാങ്, സൂ രാജവംശങ്ങൾ ചൈന ഭരിച്ചു. തുടർന്ന് പ്രസിദ്ധമായ ക്വിൻ, ഹാൻ രാജവംശങ്ങളും ഭരണം നടത്തി. ആധുനിക കാലത്തിനു വളരെ മുന്നേ തന്നെ ചരിത്രാതീതകാലത്തും അറിയപ്പെടുന്ന ചരിത്രത്തിലും ഈ ഭൂഭാഗങ്ങളിൽ തനിമയുള്ള രാഷ്ട്രീയവും, സംസ്കാരവയും, വ്യാപാരവും നിലനിന്നിരുന്നു
ചൈനയിലെ ഷാങ് രാജവംശത്തിൽ ബിസി 2000-ൽ തന്നെ മഞ്ഞനദിയുടെ താഴ്വാരങ്ങളിൽ ജനവാസം ഉണ്ടായിരുന്നു. പൂർവേഷ്യയിലെ മറ്റുപ്രദേശങ്ങളിലേക്ക് ജനവാസം പതുക്കെ വ്യാപിച്ചു. ബിസി 195-ൽ കൊറിയയിൽ ഗോജോസിയോൺ ആദ്യ രാഷ്ടം ആയി സംഘടിച്ചു. ജപ്പാൻ എഡി 604-ൽ ആദ്യ ഭരണഘടന ഉണ്ടാക്കി ഒരൊറ്റ രാജ്യം ആയിമാറി. ബുദ്ധമതത്തിന്റെ പ്രചാരവും പട്ടുപാതയുടെ നിർമ്മാണവുമാണ് പൂർവേഷ്യയുടെ സാംസ്‌കാരിക സാമ്പത്തിക അടിത്തറയുടെ ആണിക്കല്ലായത്.
ചൈനയിലെ സുയി, താങ്, സോങ് രാജവംശങ്ങൾ കൊറിയയിലെയും ജപ്പാനിലെയും ആദ്യകാല സംസ്കാരത്തിൽ പ്രഭാവം കാണിക്കുന്നു. പ്രഥമ സഹസ്രാബ്ദത്തിന്റെ തുടക്കത്തിൽ ചൈനയായിരുന്നു യൂറേഷ്യയിലെ ഏറ്റവും പുരോഗമിച്ച നാഗരികത. അവരായിരുന്നു നാല് മഹത്തായ കണ്ടുപിടിത്തങ്ങൾക്ക് പുറകിൽ. ചൈനയുടെ ജി.ഡി.പി. ലോകത്തിലെ ഏറ്റവും വലുതായിരുന്നു. കൊറിയയും ജപ്പാനും യഥാക്രമം കോറിയോ രാജവംശത്തിന്റെയും ഹെയ്‌ൻ കാലഘട്ടത്തിന്റെയും കാലത്ത് കേന്ദ്രീകൃത രാഷ്ട്രങ്ങളായി മാറി.
നാടോടികളായിരുന്ന മംഗോൾ സാമ്ര്യാജ്യത്തിന്റെ പെട്ടെന്നുള്ള വളർച്ച പൂർവേഷ്യയെ കിടിലം കൊള്ളിച്ചു. ചെങ്കിസ് ഖാൻ, സുബുതായ്, കുബ്ലായ് ഖാൻ മുതലായ മംഗോൾ നേതാക്കൾ പൂർവേഷ്യയുടെ ഒട്ടുമിക്ക ഭാഗങ്ങളും ഒറ്റ രാജ്യത്തിൻകീഴിൽ കൊണ്ടുവന്നു. ചൈന മുഴുവനായും കൊറിയയും മംഗോൾ യുവാൻ രാജവംശം പിടിച്ചടക്കി. മംഗോളുകൾ ജപ്പാൻ നാവിക ആക്രമണത്തിലൂടെ പിടിച്ചെടുക്കാൻ ശ്രമിച്ചെങ്കിലും പരാജയമായിരുന്നു വിധി. എന്നാൽ പ്രകൃതിക്ഷോഭങ്ങളും മോശം ഭരണവും കൂട്ടിച്ചേർന്നപ്പോൾ പൂർവേഷ്യയിലെ മംഗോൾ ഭരണം അല്പായുസ്സായിത്തീർന്നു. മംഗോൾ യുവാൻ രാജവംശത്തിന്റെ തകർച്ചയിൽ ചൈനയിൽ ഉയർന്നു വന്ന മിങ് രാജവംശവും കൊറിയയിലെ ജോസൺ രാജവംശവറും  നവകൺഫ്യൂഷനിസം ഭരണതന്ത്രമായി തെരഞ്ഞെടുത്തു. ഇതേ സമയം ജപ്പാൻ സെൻഗോക്കു ജിടായ് എന്നറിയപ്പെടുന്ന ഫ്യൂഡൽ ആഭ്യന്തരയുദ്ധത്തിലേക്ക് വഴുതിവീണു. ഒന്നരനൂറ്റാണ്ടാണ് ജപ്പാൻ ഈ ആഭ്യന്തര യുദ്ധത്തിന്റെ പിടിയിൽ അമർന്നത്. പതിനാറാം നൂറ്റാണ്ടിന്റെ തുടക്കത്തോടുകൂടി യൂറോപ്പിൽനിന്നും വ്യാപാരികളും മതപ്രചാരകരും ആദ്യമായി കടൽമാർഗ്ഗം പൂർവേഷ്യയിലെത്തി. ചൈനയിലെ മക്കാവു ദ്വീപിൽ പോർച്ചുഗീസുകാർ കോളനി സ്ഥാപിക്കുകയും ജപ്പാനെ ക്രിസ്തീയവത്കരിക്കുവാൻ ശ്രമിക്കുകയും ചെയ്തു. സെൻഗോക്‌ കാലഘട്ടത്തിന്റെ അവസാനകാലത്ത് 1598-ൽ ജാപ്പനീസ് യുദ്ധപ്രഭുക്കൾ കൊറിയയെ കീഴടക്കി ജാപ്പനീസ് സാമ്രാജ്യം വിപുലപ്പെടുത്താൻ ശ്രമിച്ചെങ്കിലും ചൈനയും കൊറിയയും സംയുക്തമായി ജപ്പാനെ നേരിട്ട് പരാജയപ്പെടുത്തി.
യൂറോപ്യൻ പ്രഭാവത്തിനെതിരെ പതിനേഴാം നൂറ്റാണ്ട് മുതൽ പൂർവേഷ്യൻ രാജ്യങ്ങൾ മറ്റുള്ളവരിൽനിന്ന് ഒറ്റപ്പെട്ടോ ഒഴിഞ്ഞുമാറിയോ നിൽക്കുന്ന നയം സ്വീകരിക്കാൻ തുടങ്ങി. പതിനേഴ് പതിനെട്ട് നൂറ്റാണ്ടുകളിൽ പൂർവേഷ്യ വലിയ സാമ്പത്തിക സാംസ്‌കാരിക വളർച്ച കൈവരിച്ചു. ചൈനയിലെ ക്വിങ് സാമ്രാജ്യമായിരുന്നു പൂർവേഷ്യയിലെ പ്രധാനശക്തി. എന്നാൽ എഡോ സാമ്രാജ്യത്തിനു കീഴിൽ ജപ്പാൻ ആർക്കും കീഴടങ്ങാതെ നിന്നു. വളരെ പരിമിതമായ ബന്ധങ്ങളായിരുന്നു അപ്പോൾ പൂർവേഷ്യക്ക് യൂറോപ്പുമായുണ്ടായിരുന്നത്. 1800കളോടെ യൂറോപ്യൻ സാമ്രാജ്യത്വം പൂർവേഷ്യയിൽ പിടിമുറുക്കിത്തുടങ്ങി. കറുപ്പ് യുദ്ധകാലത്തെ ബ്രിട്ടന്റെയും, ഫ്രാൻസിന്റെയും, റഷ്യയുടെയും കോളനിവത്കരണ ശ്രമങ്ങൾ ചെറുക്കാൻ ക്വിങ് സാമ്രാജ്യത്തിനു കഴിഞ്ഞില്ല. ഇതേ സമയം ജപ്പാൻ യൂറോപ്പിന്റെ വിജയത്തെ ആവർത്തിക്കാനുറച്ച് മെജി കാലഘട്ടത്തിൽ പാശ്ചാത്യവത്കരണം നടപ്പാക്കി. അങ്ങനെ ഉയർന്നുവന്ന ജാപ്പനീസ് സാമ്രാജ്യം 1910-ൽ കൊറിയ പിടിച്ചെടുത്ത് രാജ്യത്തോട് ചേർത്തു. 1912-ൽ വർഷങ്ങളായി നടന്നുവരുന്ന ആഭ്യന്തരയുദ്ധത്തിലും രാജ്യത്തിൻറെ ക്ഷയത്തിലും മനംമടുത്ത് ചൈനയുടെ അവസാന ചക്രവർത്തി പുയി സ്ഥാനമൊഴിഞ്ഞു.അങ്ങനെ രണ്ട് സഹസ്രാബ്ദമായി നിലനിന്ന ചൈനീസ് സാമ്രാജ്യം ചരിത്രമായി.
ചൈനീസ് റിപ്പബ്ലിക് സ്വയം ഒരു ആധുനിക രാഷ്ട്രം കെട്ടിപ്പടുക്കാൻ ശ്രമിക്കവേ ഇരുപതാം നൂറ്റാണ്ടിന്റെ ആദ്യപകുതിയിൽ ജാപ്പനീസ് അധിനിവേശം ചൈനയിലേക്കെത്തി.തുടർന്നുണ്ടായ നൃശംസമായ രണ്ടാം സിനോ-ജാപ്പനീസ് യുദ്ധം ഇരുപത് ദശലക്ഷം ജീവനുകൾ കൊയ്തെടുത്തു. ജപ്പാന്റെ ഏഷ്യയിലെ യുദ്ധങ്ങൾ രണ്ടാംലോകമഹായുദ്ധത്തിന്റെ ഭാഗമായത് ജപ്പാൻ പേൾ ഹാർബർ ആക്രമിച്ചതോടെയാണ്. സഖ്യകക്ഷികളോട് ജപ്പാൻ പരാജയപ്പെട്ടതോടെ യുദ്ധാന്തര ലോകത്ത് കൂടുതൽ സമാധാനം കൈവന്നു.ഇരുപതാം നൂറ്റാണ്ടിന്റെ രണ്ടാം പകുതിയിൽ പൂർവേഷ്യ ശീതയുദ്ധത്തിന്റെ കരിനിഴലിലായിരുന്നു. ചൈന ആദ്യം സോവിയറ്റ് പാളയത്തിലും അമേരിക്കൻ കൈവശത്തിലായിരുന്ന ജപ്പാൻ പാശ്ചാത്യ കൂട്ടായ്മയിലുമായിരുന്നു. ജപ്പാന്റെ യുദ്ധശേഷമുള്ള തിരിച്ചുവരവ് ഒരു സാമ്പത്തിക അത്ഭുതമായി കണക്കാക്കപ്പെടുന്നു. സോവിയറ്റ് അമേരിക്കൻ ചേരിപ്പോര് കൊറിയൻ യുദ്ധത്തിലേക്കും അതിലൂടെ കൊറിയൻ വിഭജനത്തിലേക്കും ചെന്നെത്തി. ഇന്നുള്ള രണ്ട് കൊറിയകളുടെ ഉത്ഭവം അങ്ങനെയാണ്.
ശീതയുദ്ധം അവസാനിച്ചതും ആഗോളവത്കരണവും ദക്ഷിണകൊറിയയേയും ജനകീയ ചൈന റിപ്പബ്ലിക്കിനെയും ലോക സാമ്പത്തികരംഗത്തെത്തിച്ചു. 1980-മുതൽ ദക്ഷിണകൊറിയയിലേയും ചൈനയിലേയും സാമ്പത്തികരംഗവും ജീവിതനിലവാരവും പതിന്മടങ്ങ് വർധിച്ചു. ആധുനിക പൂർവേഷ്യ ലോകത്തെ പ്രഭാവം ചെലുത്താൻ കഴിയുന്ന ഒരു പ്രധാന ഭൂഭാഗമായി മാറി. 2010-ലെ കണക്കനുസരിച്ച് പൂർവേഷ്യയിൽ ലോകത്തെ ആകെ ജനസംഖ്യയുടെ 24.4% അധിവസിക്കുന്നു.
അവലംബം
വർഗ്ഗം:ചരിത്രം വർഗ്ഗം:ചരിത്രം - വൻകര തിരിച്ച് വർഗ്ഗം:പൂർവേഷ്യയുടെ ചരിത്രം വർഗ്ഗം:പൂർവ്വേഷ്യ
വഹാബി പ്രസ്ഥാനം
ലോകാടിസ്ഥാനത്തിലുള്ള സലഫികളെ പ്രത്യാകിച്ചും സൂഫി ചിന്താഗതിക്കാരായ ബറേൽവികളും മറ്റുമാണ് ഇന്ത്യയിൽ ഇങ്ങനെ വിളിച്ചു കാണുന്നത്. വിഗ്രഹാരാധനയും ഖബറുകൾ (ശവകുടീരങ്ങൾ) അറേബ്യയിൽ പൊളിച്ചു കളയാൻ നേത്യത്വവും നൽകിയ ഇബ്നു അബ്ദുൽ വഹാബിന്റെ പേരു ചേർത്താണ് ഒഹാബി എന്ന പേര് വന്നത്.
ഇന്ത്യൻ ബാഡ്മിന്റൺ ലീഗ്
ഇന്ത്യയിലെ ഒരു ബാഡ്മിന്റൺ ലീഗ് ചാമ്പ്യൻഷിപ്പ് മത്സരമാണ് ഇന്ത്യൻ ബാഡ്മിന്റൺ ലീഗ്. ബാഡ്മിന്റൺ അസോസിയേഷൻ ഓഫ് ഇന്ത്യ (ബായ്) ആണ് ഇതിന് നേതൃത്വം നൽകുന്നത്. ഇത് ആദ്യമായി നടക്കുന്നത് 2013ൽ ആണ്. 6 ടീമുകൾ ആണ് ഉള്ളത്. 6 പ്രതീകതാരങ്ങളും ഇന്ത്യൻ ബാഡ്മിന്റൺ ലീഗിലുണ്ട്.‌
ടെലിവിഷൻ
ഇന്ത്യൻ ബാഡ്മിന്റൺ ലീഗ് തത്സമയം കാണിക്കുന്ന ടെലിവിഷൻ ചാനലുകൾ.
പുറം കണ്ണികൾ
വർഗ്ഗം:ഇന്ത്യയിലെ ബാഡ്മിന്റൺ ടൂർണമെന്റുകൾ
ജർമ്മനിയിലുള്ള അമേരിക്കക്കാർ
ജർമ്മനിയിലെ അമേരിക്കക്കാർ അല്ലെങ്കിൽ അമേരിക്കൻ ജർമ്മൻകാർ ( ജർമ്മൻ : അമേരിക്കിക്കാനിഷ് ഡച്ച് അല്ലെങ്കിൽ അമേരിക്കോഡ്യൂഷെ ) ജർമ്മനിയിലെ അമേരിക്കൻ ജനസംഖ്യയെയും അവരുടെ ജർമ്മനിയിൽ ജനിച്ച പിൻഗാമികളെയും സൂചിപ്പിക്കുന്നു. ഡെസ്റ്റാറ്റിസ് പറയുന്നതനുസരിച്ച്, 2013 വരെ 107,755 അമേരിക്കൻ പൗരന്മാർ ജർമ്മനിയിൽ താമസിച്ചു, അമേരിക്കൻ വംശജരായ 324,000 - 400,000 ആളുകൾ.
അതേസമയം, യുഎസ് മിലിട്ടറിയിലെ 40,000 അംഗങ്ങളും അമേരിക്കൻ പൗരത്വത്തിലെ 15,000 സിവിലിയൻ ജോലിക്കാരും ജർമ്മനിയിൽ സ്ഥിരമായി താമസിക്കുന്നു, കൈസർസ്ലൗട്ടറിൽ അവർക്ക് ശക്തമായ സാന്നിധ്യമുണ്ട്, 1950 കളിൽ ഇത് അമേരിക്കയ്ക്ക് പുറത്തുള്ള ഏറ്റവും വലിയ യുഎസ് സൈനിക സമൂഹമായി മാറി. കൂടാതെ, ജർമ്മനിയിൽ ഗണ്യമായ എണ്ണം അമേരിക്കൻ പ്രവാസികളുണ്ട്, പ്രത്യേകിച്ചും അവരുടെ കമ്പനികൾ വിദേശത്തേക്ക് അയച്ച പ്രൊഫഷണലുകളും കോളേജ് വിദ്യാർത്ഥികളുടെയും ബിരുദധാരികളുടെയും എണ്ണം വർദ്ധിക്കുന്നു (താങ്ങാനാവുന്ന ഉന്നത വിദ്യാഭ്യാസ സമ്പ്രദായവും ജീവിത നിലവാരവും കാരണം ). 2013 ഡിസംബറോടെ ജർമ്മനിയിൽ ഏറ്റവും അധികം അമേരിക്കൻ പ്രവാസികൾ16,000 ത്തിലധികം ബെർലിനിലാണ്,   ഡാർംസ്റ്റാഡിന് ചുറ്റുമുള്ള പ്രദേശത്ത് 13,000 അമേരിക്കക്കാരുണ്ട്.
സൈനിക പശ്ചാത്തലങ്ങൾ
ലഘുചിത്രം| 1947 ജൂൺ 8 ന് ശേഷം ജർമ്മനിയിലെ അമേരിക്കൻ സോൺ . പ്രധാനമായും ഇന്നത്തെ സംസ്ഥാന പ്രദേശങ്ങൾ [[ബവേറിയ|ബാവാറിയ, ബാദെൻ-വുട്ടെംബെർഗ്, ഹെസ്സെ ആൻഡ് റീനെലാണ്ട്-പാലടിനടെ നഗര പോലെ, അഫ്ഫ്തെച്തെദ് പോലെ ചെയ്തു ബെർലിൻ ( വെസ്റ്റ് ബെർലിൻ ) ഉം ബ്രെമന് . ]] അമേരിക്കൻ-ജർമ്മൻ ജനസംഖ്യയുടെ വലിയൊരു ഭാഗത്തിന് സൈനിക പശ്ചാത്തലമുണ്ട്. രണ്ടാം ലോക മഹായുദ്ധത്തിനുശേഷം ധാരാളം അമേരിക്കൻ സൈനികർ ജർമ്മനിയിൽ നിലയുറപ്പിച്ചിരുന്നു. 1949 ലെ അധിനിവേശ ചട്ടം സഖ്യസേനയുടെ അധിനിവേശ ജർമ്മനിയിൽ യുദ്ധാനന്തര കാലത്തെ നിയന്ത്രണങ്ങൾ ഏർപ്പെടുത്തി. ഈ സമയത്ത് നിരവധി അമേരിക്കൻ സൈനിക ഇൻസ്റ്റാളേഷനുകൾ സ്ഥാപിക്കപ്പെട്ടു, ഒടുവിൽ നൂറുകണക്കിന് സ്ഥലങ്ങൾ നിലവിൽ വന്നു, പ്രധാനമായും തെക്കൻ ജർമ്മനിയിൽ. 1990 ൽ ജർമ്മൻ പുന :സംഘടനയുടെ സമയത്ത്, ജർമ്മനിയിൽ ഏകദേശം 200,000 യുഎസ് സൈനികർ ഉണ്ടായിരുന്നു. 2014 ആയപ്പോഴേക്കും ഈ സംഖ്യ 38 സ്ഥലങ്ങളിലായി 42,450 ആയി കുറഞ്ഞു.
രണ്ടാം ലോകമഹായുദ്ധസമയത്ത് ജനറൽ ഡ്വൈറ്റ് ഡി. ഐസൻ‌ഹോവറും അമേരിക്കൻ യുദ്ധവകുപ്പും അമേരിക്കൻ സൈനികരും ജർമ്മൻ പൗരന്മാരും തമ്മിലുള്ള സമ്പർക്കം സംബന്ധിച്ച് കർശനമായ സാഹോദര്യേതര നയം നടപ്പാക്കി. യുദ്ധാനന്തരം ഈ നിരോധനം പല ഘട്ടങ്ങളിലൂടെ ലഘൂകരിക്കുകയും 1945 സെപ്റ്റംബറിൽ ഓസ്ട്രിയയിലും ജർമ്മനിയിലും ഉപേക്ഷിക്കുകയും ചെയ്തു. സഖ്യസേനയുടെ അധിനിവേശത്തിന്റെ ആദ്യഘട്ടത്തിൽ യുഎസ് സൈനികർക്ക് ജനിച്ചതായി സമ്മതിച്ച ഒരു കുട്ടിയുടെ അറ്റകുറ്റപ്പണി നടത്താൻ അനുവാദമുണ്ടായിരുന്നില്ല, കാരണം അങ്ങനെ ചെയ്യുന്നത് "ശത്രുവിനെ സഹായിക്കുക" എന്നാണ് കണക്കാക്കപ്പെട്ടിരുന്നത്. വെളുത്ത അമേരിക്കൻ സൈനികരും ജർമ്മൻ സ്ത്രീകളും തമ്മിലുള്ള വിവാഹത്തിന് 1946 ഡിസംബർ വരെ അനുവാദമില്ല.
അവലംബം
വർഗ്ഗം:Pages with unreviewed translations വർഗ്ഗം:ജർമ്മനിയിലെ വംശീയ വിഭാഗങ്ങൾ
മാന്തോപ്പ് മൈതാനം
കാസർകോഡ് ജില്ലയിലെ ഹോസ്ദുർഗ്ഗ് താലൂക്ക് ഓഫീസിന് മുൻപിലുള്ള മൈതാനമാണ് മാന്തോപ്പ് മൈതാനം. ദേശീയപ്രസ്ഥാന ഭടൻമാർക്ക് തണലും ഊർജ്ജവും ചിന്താശേഷിയും പകർന്നുനൽകിയ ചരിത്രപ്രസിദ്ധമായ സ്ഥലമായിട്ടാണ് പുതിയകോട്ടയിലെ മാന്തോപ്പ് മൈതാനം അറിയപ്പെടുന്നത്.
ഉപ്പുസത്യാഗ്രഹ സമര വോളണ്ടിയർമാർക്ക് യാത്രയയപ്പ് നൽകിയതും സ്വാതന്ത്ര്യം ലഭിച്ചപ്പോൾ ദേശീയപതാക ഉയർത്തിയതും ഇവിടെയാണ്. സർക്കാർ സ്ഥാപനങ്ങളും സഹകരണ സ്ഥാപനങ്ങളും സ്ഥാപിക്കുന്നതിന് വേണ്ടി ഇവിടുത്തെ മാവുകൾ മുറിച്ചുമാറ്റപ്പെട്ടു. എന്നാൽ, 2010 ലെ ലോകപരിസ്ഥിതിദിനത്തിൽ കെ. മാധവന്റെ നേതൃത്വത്തിൽ മാവിൻതൈകൾ നട്ട് മാന്തോപ്പ് മൈതാനമായി ഇവിടം നിലനിർത്തിയിട്ടുണ്ട്. ബോർഡ്സ്കൂൾ എന്നറിയപ്പെടുന്ന ഹോസ്ദുർഗ്ഗ് ഗവ. ഹൈസ്കൂൾ, കാഞ്ഞങ്ങാട് മിനി സിവിൽസ്റ്റേഷൻ, ഹോസ്ദുർഗ്ഗ് സബ്ട്രഷറി, ഹോസ്ദുർഗ്ഗ് പോലീസ് സ്റ്റേഷൻ തുടങ്ങിയ സ്ഥാപനങ്ങൾ ഈ മൈതാനത്തോട് ചേർന്ന് നിലകൊള്ളുന്നു.
അവലംബം
വർഗ്ഗം:മൈതാനങ്ങൾ വർഗ്ഗം:കാസർഗോഡ്
ലിയു സിയാബോ
thumb|left|ലിയു സിയാബോയെ മോചിപ്പിക്കണമെന്നാവശ്യപ്പെട്ട് ജപ്പാനിലെ പ്രകടനം|കണ്ണി=Special:FilePath/Japanese_conservative_holds_a_placard_on_free_Liu_Xiaobo_02.jpg ലിയു സിയാബോ (ജനനം ഡിസംബർ 28 1955) ഒരു ചൈനീസ് മനുഷ്യാവകാശപ്രവർത്തകനും, എഴുത്തുകാരനും, രാഷ്ട്രീയ തടവുകാരനുമാണ്.
സ്വതന്ത്ര ചൈനീസ് പെൻ സെന്ററിന്റെ പ്രസിഡണ്ടായി 2003 മുതൽ ഇദ്ദേഹം പ്രവർത്തിച്ചു വരുന്നു. പുതിയ ഭരണഘടനയ്ക്കും സ്വതന്ത്ര നീതിന്യായസംവിധാനത്തിനും അഭിപ്രായസ്വാതന്ത്ര്യത്തിനും ആഹ്വാനംചെയ്തുകൊണ്ട് രണ്ടുവർഷംമുമ്പ് തയ്യാറാക്കിയ ചാർട്ടർ 08 എന്ന മനുഷ്യാവകാശ പ്രഖ്യാപനത്തിന്റെ പേരിലാണ് ഭരണകൂടം ഒടുവിൽ അദ്ദേഹത്തെ ജയിലിലടച്ചത്. 2009 ഡിസംബറിൽ നടന്ന വിചാരണയിൽ കോടതി 11 വർഷത്തെ തടവുശിക്ഷയാണ് ലിയുവിനു വിധിച്ചത്. ബെയ്ജിങ്ങിലെ നോർമൽ സർവകലാശാലയിലെ സാഹിത്യ അദ്ധ്യാപകനായിരുന്ന ലിയുവിന് ഇതിന്റെ പേരിൽ നേരത്തെതന്നെ ജോലി നഷ്ടമായിരുന്നു.
ചൈനീസ് സർക്കാറിന്റെ ജനാധിപത്യധ്വംസനങ്ങൾക്കെതിരെ 1989-ൽ നടന്ന ടിയാനെൻമൻ സ്‌ക്വയർ വിദ്യാർത്ഥി പ്രക്ഷോഭത്തിന്റെ നേതാക്കളിലൊരാളായിരുന്നു ലിയു സിയാബോ. ഇതേത്തുടർന്ന് രണ്ടുവർഷത്തോളം ജയിലിലായിരുന്നു. രാജ്യത്തെ ഏകകക്ഷി ഭരണത്തിനെതിരെ ശബ്ദമുയർത്തിയതിന്റെ പേരിൽ 1996-ൽ ലേബർ ക്യാമ്പിലടയ്ക്കപ്പെട്ടു.
2010-ലെ സമാധാനത്തിനുള്ള നോബൽ സമ്മാനം ലിയു സിയാബോവിനു് നൽകാൻ നോബൽ സമ്മാന സമിതി തീരുമാനിച്ചു. ചൈനയിൽ മനുഷ്യാവകാശസംരക്ഷണത്തിനായി നടക്കുന്ന വളരെ നീണ്ടു നിൽക്കുന്ന പോരാട്ടത്തിന്റെ പ്രതീകമെന്നാണ് ലിയുവിനെ പുരസ്‌കാരസമിതി വിശേഷിപ്പിച്ചത്.
അവലംബം
വർഗ്ഗം:1955-ൽ ജനിച്ചവർ
വർഗ്ഗം:ഡിസംബർ 28-ന് ജനിച്ചവർ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം:നോബൽ സമ്മാനം നേടിയ ചൈനക്കാർ
അറേബ്യൻ കാരക്കാൾ (പോക്കാൻ പൂച്ച)
കാരക്കാൾ Caracal അഥവാ പോക്കാൻ പൂച്ച  ഇടത്തരം വലിപ്പമുള്ള അറേബ്യൻ മരുഭൂമിയിൽ കാണപ്പെടുന്ന വന്യസ്വഭാവമുള്ള ഒരു പൂച്ച വർഗ്ഗമാണ്. ശാസ്‌ത്രീയമായ വർഗ്ഗീകരണമനുസരിച്ച് ഇവയുടെ ലാറ്റിൻ പേര് "Caracal caracal schmitzi" എന്നാണ്. സാധാരണയായി പശ്ചിമേഷ്യൻ രാജ്യങ്ങളായ സൌദി അറേബ്യ, സിറിയ, തുർക്കി, തുർക്ക്മെനിസ്ഥാൻ, യു.എ.ഇ., യെമൻ, ഈജിപ്ത്, പാലസ്തീൻ, ലബനോൻ, ജോർദാൻ, കുവൈറ്റ്, ഒമാൻ, ഇറാൻ, ഇറാക്ക്, ഇസ്രായേൽ എന്നിവിടങ്ങളിലും അഫ്ഗാനിസ്ഥാൻ, പാകിസ്താൻ, ഇന്ത്യ എന്നീ ഏഷ്യൻ രാജ്യങ്ങളിലും കണ്ടുവരുന്നു. കാരക്കാൾ കുടുംബത്തിലെ ഏറ്റവും ചെറിയ ഉപവർഗ്ഗമാണ് അറേബ്യൻ കാരക്കാൾ. ഇവയ്ക്ക് മങ്ങിയ തവിട്ടു നിറത്തിലുള്ള രോമമാണുള്ളത്. ശരീരത്തിന് അടിവശം മങ്ങിയ വെള്ളനിറമായിരിക്കും. ആഫ്രിക്കൻ ഉപവർഗ്ഗത്തേക്കാർ നിറം കുറവാണിവയ്ക്ക്. 40 മുതൽ 50 സെൻറീമീറ്റർ നീളവും 8 മുതൽ 18 കിലോഗ്രാം വരെ ഭാരവുമാണിവയക്കുണ്ടാകവുക. നീളമുള്ള കാലുകൾ, ചെറിയ മുഖം, നീളമുള്ള കൂർത്ത ചെവിയുടെ മുകൾഭാഗം രോമനിബിഢമായിരിക്കും. അറേബ്യൻ കാരക്കാൾ, ഏഷ്യൻ കാരക്കാൾ, ഇന്ത്യൻ കാരക്കാൾ, ഡെസർട്ട് ലിൻക്സ് എന്നിങ്ങനെ വർഗ്ഗങ്ങളും ഉപവർഗ്ഗങ്ങളുമുണ്ട്.എട്ട് ഉപവർഗ്ഗങ്ങളെ തിരിച്ചറിഞ്ഞിട്ടുണ്ട്.
വാസസ്ഥലം
ഇവ അർദ്ധമരുഭൂപ്രദേശങ്ങളിൽ ജവിക്കാൻ ഇഷ്ടപ്പെടുന്നു. ഒറ്റയായി ജീവിക്കുന്ന ഇവയെ അപൂർവ്വമായിട്ടേ കൂട്ടത്തോടെ കാണാൻ സാധിക്കുകയുള്ളു. രാത്രിയിൽ മാത്രം ഇരപിടിക്കുന്ന ഇവ പകൽ പാറക്കൂട്ടങ്ങളക്കിടയിലോ കുറ്റച്ചെടികൾക്കിടയിലോ പതുങ്ങിയിരിക്കുന്നു. തണുപ്പുകാലത്ത് ഇവ പകൽ സമയവും പ്രവർത്തനനിരതമായിരിക്കും. ഒരു രാത്രി ആറുമുതൽ ഒൻപതു കിലോമീറ്റർ ദൂരം ഇവ ഭക്ഷണം അന്വേഷിച്ചു സഞ്ചരിക്കുന്നു.
വരണ്ടകാലാവസ്ഥയും തരശായ പ്രദേശങ്ങളുമായതിനാൽ ഇരകളുടെ ദൌർലഭ്യം പരിഹരിക്കുന്നതിനായി അറേബ്യൻ കാരക്കാനുകൾ മറ്റ് ഉപവർഗ്ഗങ്ങളേക്കാൾ കൂടുതൽ പ്രദേശങ്ങൾ തങ്ങളുടെ പരിധിയിൽ ഉൾപ്പെടുത്തിയിരിക്കുന്നു. സൌദി അറേബ്യയിൽ ഒരു ആൺ കാരക്കാൻ തൻറെ പരിധിയിലുള്ള വാസമേഖല തണുപ്പുകാലത്ത് 270 km² ഉം തണുപ്പുകാലത്തിനു ശേഷം 448 km²  ഉമായി വർദ്ധിപ്പിക്കുന്നു. ഇതു ചിലപ്പോൾ ക്രമേണയായി 1116 km² വരെയായി മാറാറുണ്ട്. ഒരു ഇസ്രായേലി പഠനത്തിൽ, ഒരു അറേബ്യൻ കാരക്കൻറെ ശരാശരി വാസമേഖല 220.6 km² ആണെന്നു കണ്ടെത്തിയിരുന്നു. സൌത്ത് ആഫ്രിക്കയിലെ വാസമേഖലയുമായി താരതമ്യം ചെയ്യുമ്പോൾ ഇത് വലിയ വ്യത്യാസമാണ് കാണിക്കുന്നത്. സൌത്ത് ആഫ്രിക്കയിൽ ഇത്തരം ഒരു ആണ് കാരക്കാളിന്റെ ആവാസ മേഖലയുടെ പരിധി വെറും 26.9 km² ആണ്. ഇവയെ സ്ഥിരമായി കണ്ടെത്തുന്ന ഒരു പ്രത്യേക കോർ മേഖല അറേബ്യൻ പ്രദേശങ്ങളിലില്ല, എന്നാൽ ആഫ്രക്കയിലുണ്ടുതാനും. ഈ വ്യത്യാസത്തിനു കാരണം ഇരകളുട ലഭ്യതതയായിരിക്കാം. അറേബ്യൻ പ്രദേശങ്ങളിൽ ആൺമൃഗങ്ങൾ അധിവസിക്കുന്ന മേഖലയേക്കാൾ പെൺമൃഗങ്ങളുടെ അധിവാസ മേഖലാപരിധി ചുരുങ്ങിയതാണ്. ഒൻപതു മുതൽ 10 മാസം വരെ പ്രായമാകുമ്പോൽ ഇവയുടെ കുഞ്ഞുങ്ങൾ വേട്ടയാടിത്തുടങ്ങുകയും സ്വയം പര്യാപ്തതയിലെത്തുകയും ചെയ്യും.
ഭക്ഷണരീതി
പ്രാഥമികമായി ഈ ജീവികൾ എലികൾ, ചെറു പക്ഷികൾ എന്നിവയെ വേട്ടയാടിപ്പിടിച്ചു ഭക്ഷിക്കുന്നു. അതുപോല മരുഭൂമിയിലെ ചെറിയ കലമാനുകൾ, മുയലുകൾ, ഇഴജന്തുക്കൾ എന്നിവയേയും ഇവ ഭക്ഷണമാക്കുന്നു. മരം കയറുന്നതിൽ അഗ്രഗണ്യരാണെങ്കലും കൂടുതലും വേട്ടയാടൽ നിലത്തു തന്നെയാണ്. ഒച്ചയുണ്ടാക്കാതെ പതുങ്ങി ഇരയെ സമീപിക്കുന്ന ഇവർ ഒറ്റക്കുതിപ്പിന് ഇരയെ തൻറെ വരുതിയിലാക്കുന്നു. പക്ഷികളെ വേട്ടയാടുന്ന സമയത്ത്, വായുവിലേയ്ക്ക് രണ്ടുമീറ്റർ ഉയരം വരെ കുതിച്ചു പൊങ്ങുവാൻ ഇവർക്കു സാധിക്കുന്നു. മരുഭൂമിയ്ക്കു സമീപമുള്ള ഗ്രാമങ്ങളിൽ നിന്ന് വളർത്തു കോഴികൾ, ആടുകൾ എന്നിവയെ ഇവർ പിടിച്ചു തിന്നുന്നു. സൌദി അറേബ്യപോലുള്ള രാജ്യങ്ങളിൽ ഇവ ഒട്ടകം, ഗാസെൽസ് പോലുള്ള ചത്ത മൃഗങ്ങളെയും ഭക്ഷിക്കുന്നു. ജലം ലഭ്യമല്ലാത്ത അവസ്ഥയിൽ കാരക്കൾസുകള്ക്ക് ഇരയും മാംസത്തിൽ അടങ്ങിയ ജലം മതിയാകുന്നതാണ്.
ആശയവിനിമയം
അറേബ്യൻ കാരക്കളുകൾ പല തരത്തിലുള്ള ശബ്ദം ആശയവിനിമയത്തിനായി ഉപയോഗിക്കുന്നു. മുരളുക്, ചീറ്റുക, കുരയ്ക്കുക, മ്യാവു ശബ്ദം പുറപ്പെടുവിക്കുക എന്നിവയാണവ. ചില സമയം തങ്ങളടുടെ അധികാര പരിധിയിലുള്ള പ്രദേശം അടയാളപ്പെടുത്തുവാൻ മൂത്രം ഉപയോഗിക്കുന്നു.
പ്രത്യൂൽപാദനവും വളർച്ചയും
ആൺ മൃഗം പ്രായപൂർത്തിയിലെത്തുന്നത് 12.5-15 മാസങ്ങൾക്കൊണ്ടാണ്. പെൺ മൃഗം  14-16 മാസം പ്രായത്തിലും. ഗർഭാവസ്ഥ 78 മുതൽ 80 ദിവസങ്ങൾ വരെയാണ്. കുഞ്ഞുങ്ങളുടം ജനന കാലം കൃത്യമായി രേഖപ്പെടുത്തിയിട്ടില്ല, വസന്തകാലത്താണെന്ന് അനുമാനിക്കപ്പെടുന്നു. ഒരു സമയം ഒന്നുമുതൽ മൂന്നുവരെ കുഞ്ഞുങ്ങളുണ്ടാകാറുണ്ട്. ഇവയുടെ ജീവിത കാലം വന്യമായി ചുറ്റുപാടുകളിൽ രേഖപ്പെടുത്തിയിട്ടില്ല. കൂട്ടിലടച്ചവ 19 വർഷം വരെ ജീവിച്ചതായി രേഖപ്പെടുത്തിയിരിക്കുന്നു.
പ്രധാന ഭീക്ഷണികൾ
ഈ ജീവികളുടെ നിലനിൽപ്പിനുള്ള യഥാർത്ഥ ഭീക്ഷണി അനിയന്ത്രിതമായ വേട്ടയാണ്. കർഷകർ ഇവയെ കാണുന്നമാത്രയിൽ വെടിവച്ചു കൊല്ലുന്നു. ഇവയെ കെണിവച്ചു പിടിച്ച് വളർത്തുന്നവരുമുണ്ട്. കൃഷിയിടങ്ങളുടെ വ്യാപനം, ഉയർന്ന തോതിലുള്ള കന്നുകാലിമേയ്‌ക്കൽ എന്നിവ ഇവയുടെ പാർപ്പിടമേഖല ചുരുങ്ങിവരുന്നത് മറ്റൊരു ഭീക്ഷണിയാണ്.
ഇന്ന് ഔദ്യോഗികമായി ലോകത്തൊട്ടാകെ 25 അറേബ്യൻ കാരകൽസുകളെ പിടികൂടി സംരക്ഷിക്കുന്നുണ്ട്. നിയമവിരുദ്ധമായി പിടികൂടി സാധാരണക്കാർ വളർത്തുന്നവ ഈ കണക്കിൽ ഉൾപ്പെട്ടിട്ടില്ല. ഈ അറേബ്യൻ കാരക്കാളുകളിൽ ഏറിയ പങ്കും പശ്ചിമേഷ്യയിലാണ്. പിന്നെയുള്ളവ റഷ്യയിലെ മോസ്കോ സുവോളജിക്കൽ പാർക്ക്, ആസ്ട്രേലിയയിലെ മെൽബോൺ മൃഗശാല എന്നിവിടങ്ങളിലാണ്. പിടികൂടി വളർത്തുന്നവയുടെ ശരാശരി ജീവിതകാലം 4.4 വർഷങ്ങളാണ് (ഒരു ദിവസം മുതൽ 19 വർഷങ്ങൾ വരെയാകാം).
സംരക്ഷണം
അഫ്ഗനിസ്ഥാൻ, ഈജിപ്ത്, ഇന്ത്യ, ഇറാൻ, ഇസ്രായേൽ, ജോർദാൻ, ലെബനോൻ, പാകിസ്താൻ, സിറിയ, തുർക്കി, തുർക്കമെനിസ്ഥാൻ എന്നിവിടങ്ങളിൽ ഇവയെ വേട്ടയാടുന്നത് നിരോധിച്ചിരിക്കുന്നു. യെമനിൽ വേട്ടയ്ക്കു നിരോധനമുള്ളയായി കാണുന്നില്ല. കന്നുകാലികൾക്ക് ഭീക്ഷണിയായിതിനാൽ ഇവിടങ്ങളിൽ കണ്ണിൽപ്പെട്ടാലുടനെ ആളുകൾ വെടിവച്ചു കൊല്ലുന്ന അവസ്ഥയാണ്.
അവലംബം
വർഗ്ഗം:മരുഭൂമിയിലെ ജന്തുജാലം വർഗ്ഗം:മാർജ്ജാരവംശം
ബ്രിട്ടീഷ് പെന്നി ചരിത്രം (1901-1970)
മുൻ-ദശാംശ നാണയം ആയ ബ്രിട്ടീഷ് പെന്നി (ഒരു പൗണ്ട് സ്റ്റെർലിംഗിന്റെ 1/240 ) 700-നടുത്ത് ആരംഭിച്ച പെന്നികളുടെ ഒരു വലിയ പരമ്പര തുടർന്നുകൊണ്ടിരിരുന്നു. 1970 നു ശേഷം ഇത് പിൻവലിക്കുന്നതുവരെ ഇരുപതാം നൂറ്റാണ്ടിൽ ഇടയ്ക്കിടെ അപ്രത്യക്ഷമായിരുന്നു. 1901 മുതൽ 1970 കാലഘട്ടത്തിൽ, വെങ്കല നാണയത്തിന്റെ മുഖം ("തല" വശം) ആ വർഷം ആരംഭിച്ച രാജാവിനെ പ്രതീകപ്പെടുത്തിയിരുന്നു. മറുവശത്ത് ഷീൽഡ്, ട്രിഡന്റ്, ഹെം, എന്നിവയോടുകൂടിയ ബ്രിട്ടാണിയയുടെ ഒരു ചിത്രവും സ്ഥാനവും നേടിയിരുന്നു. ലിയോനാർഡ് ചാൾസ് വൈയോൺ ആണ് ഇത് ആദ്യം സൃഷ്ടിച്ചത്. തന്റെ പിതാവ് വില്യം വൈയോണിന്റെ മുൻകാല ഡിസൈൻ അടിസ്ഥാനമാക്കിയുള്ളതാണ്. സ്വന്തം നാണയങ്ങൾ പുറത്തിറക്കാത്ത ആധിപത്യങ്ങളും ബ്രിട്ടീഷുകാരുടെ കോളനികളും ഈ നാണയങ്ങളുപയോഗിച്ചു.
വാണിജ്യം അവർക്ക് ആവശ്യമില്ലെങ്കിലും, 1953- ൽ എലിസബത്ത് രണ്ടാമന്റെ സാദൃശ്യമുള്ള പെന്നികൾ പൊതുജനങ്ങൾക്കായി വിറ്റു തീർത്തു. മുഖം രൂപകല്പന ചെയ്തത് മേരി ഗില്ലിക്ക് ആയിരുന്നു അത്. ഇത് പൊതുജനങ്ങൾക്കായി വിറ്റു തീർത്തു. 1954 ലെ പെന്നി ആന്തരികമായി ഉദ്പാദിപ്പിക്കാൻ ശ്രമിച്ചെങ്കിലും തടസ്സപ്പെട്ടു. 1961 ആയപ്പോഴേക്കും പുതിയ പെന്നികൾ വീണ്ടും ആവശ്യമായി വന്നതിനാൽ വളരെയധികം നിർമ്മിക്കുകയും ചെയ്തു. 1960 കളിൽ ഡെസിമലൈസേഷൻ നടത്തിയിരുന്ന ഉദ്യോഗസ്ഥർ വലിയ വെങ്കലനാണയങ്ങളെ സൂക്ഷിച്ചില്ല. ഇത് നാണയപ്പെരുപ്പത്തിനിടയാക്കുകയും നാണയങ്ങളുടെ മൂല്യത്തകർച്ചയ്ക്കും വഴിതെളിച്ചു. അവസാന സർക്കുലേഷൻ കാലാവധി 1967-ൽ ആയിരുന്നു. അവസാന പ്രൂഫ് സെറ്റിന്റെ കാലാവധി 1970 -ൽ ആയിരുന്നു.1971 ഫെബ്രുവരി 15 ന്, ഡെസിമൽ ഡേയ്ക്കുശേഷം പഴയ പെന്നി വളരെ വേഗം ഉപയോഗശൂന്യമായി. ആ വർഷം ഓഗസ്റ്റ് 31 ന് അത് പ്രദർശിപ്പിച്ചിരുന്നു.
മിന്റേജസ്
നാണയത്തിൽ തീയതിയും മിന്റ് മാർക്കും ദൃശ്യമാകുന്ന ആകെ സ്ട്രക്ക്. H ഹീറ്റൊൺ മിന്റ് ; കിങ്സ് നോർട്ടൻ- സിഎൻഎൻ..
ബാഹ്യ ലിങ്കുകൾ
വർഗ്ഗം:ചരിത്രം
ബറോഡ മെഡിക്കൽ കോളേജ്
ബറോഡയിലെ മഹാരാജ സയജിറാവു സർവകലാശാലയിലെ ഫാക്കൽറ്റി ഓഫ് മെഡിസിൻ കീഴിൽ ബിരുദ, ബിരുദാനന്തര മെഡിക്കൽ പഠനത്തിനുള്ള മെഡിക്കൽ വിദ്യാഭ്യാസ സ്ഥാപനമാണ് ബറോഡ മെഡിക്കൽ കോളേജ്. ഇന്ത്യയിലെ വഡോദരയിലെ രൗപുര പ്രദേശത്താണ് ഇത് സ്ഥിതിചെയ്യുന്നത്. ഇത് പ്രാഥമികമായി സർ സയാജിറാവു ജനറൽ ഹോസ്പിറ്റലുമായി സംയോജിപ്പിച്ചിരിക്കുന്നു. 1949 ലാണ് കോളേജ് സ്ഥാപിതമായത്.
ചരിത്രം
അന്തരിച്ച ഹിസ് ഹൈനസ് സർ സയാജിറാവു ഗെയ്ക്വാഡ് മൂന്നാമൻ പഠനകേന്ദ്രമായി വിഭാവനം ചെയ്ത ബറോഡ മെഡിക്കൽ കോളേജും ശ്രീ സയാജിറാവു ജനറൽ (എസ്എസ്ജി) ഹോസ്പിറ്റലും വഡോദര നഗരത്തിൽ ബറോഡയിലെ മഹാരാജാവ് മേജർ ജനറൽ സർ പ്രതാപ്സിങ് ഗെയ്ക്ക്വാഡ് 1946 ജനുവരിയിൽ സ്ഥാപിച്ചു. ബറോഡ കാര്യങ്ങളിൽ അന്നത്തെ ഇന്ത്യാ ഗവൺമെന്റിന്റെയും ബോംബെ സ്റ്റേറ്റിന്റെയും ഉപദേശകനായിരുന്ന ഡോ. ജീവ്രാജ് മേത്തയുടെ ശ്രമഫലമായി, താഴത്തെ നില 1949 ൽ പൂർത്തിയായി. ബോംബെ സംസ്ഥാന ആരോഗ്യമന്ത്രി ഡോ. എം. ഡി. ഡി.ഗിൽഡർ 1949 ജൂൺ 16 ന് ഉദ്ഘാടനം ചെയ്തു. ആദ്യത്തെ ക്ലാസിൽ 40 വിദ്യാർത്ഥികളായിരുന്നു ഉണ്ടായിരുന്നത്.
പ്രാരംഭ വികസനത്തിനായി ഇൻസ്റ്റിറ്റ്യൂട്ടിനെ എസ്. എസ്. ജി. ഹോസ്പിറ്റലിന്റെ ആദ്യത്തെ ഡീനും മെഡിക്കൽ സൂപ്രണ്ടുമായിരുന്ന പരേതനായ ഡി. എ. എൻ. ഡിയോഡാർസിനെ ചുമതലപ്പെടുത്തി. ആദ്യത്തെ ഫൈനൽ എം‌ബി‌ബി‌എസ് പരീക്ഷ 1954 ഏപ്രിലിലാണ് നടന്നത്. മെഡിക്കൽ കൗൺസിൽ ഓഫ് ഇന്ത്യയും ജനറൽ മെഡിക്കൽ കൗൺസിൽ ഓഫ് ബ്രിട്ടനും ബിരുദം നൽകി. ബറോഡയുടെ ഭരണാധികാരി പരേതനായ സർ സയാജിറാവു ഗെയ്ക്വാഡ് മൂന്നാമൻ 1865-ൽ വരാസിയയിലെ ഏതാനും കിടക്കകളുള്ള ഡഫെറിൻ ആശുപത്രി ആരംഭിച്ചുകൊണ്ട് ബറോഡയിലെ പൊതുജനങ്ങൾക്ക് വൈദ്യസഹായം ആരംഭിച്ചു. ആ ആശുപത്രി പിന്നീട് 1500 പേർക്ക് പ്രവേശന ശേഷിയുള്ള ഇപ്പോഴത്തെ എസ്. എസ്. ജി ആശുപത്രിയിലേക്ക് വ്യാപിപ്പിച്ചു.
മെഡിക്കൽ കോളേജിൽ മെഡിസിൻ, സോഷ്യൽ, പ്രിവന്റീവ് മെഡിസിൻ, ബയോകെമിസ്ട്രി, മൈക്രോബയോളജി, ഫിസിയോളജി, അനാട്ടമി, പാത്തോളജി, ഫാർമക്കോളജി, ഫോറൻസിക് മെഡിസിൻ, ബ്ലഡ് ബാങ്ക്, സൈറ്റോജെനെറ്റിക് ലബോറട്ടറി, ആയുർവേദ റിസർച്ച് യൂണിറ്റുകൾ എന്നിവയുണ്ട്. പ്രധാന കോളേജ് കെട്ടിടങ്ങളെ ചുറ്റിപ്പറ്റിയുള്ള പ്രത്യേക കെട്ടിടങ്ങൾ പോസ്റ്റ്‌മോർട്ടം റൂം, ഫിസിയോതെറാപ്പി കോളേജ്, സർജറി, പീഡിയാട്രിക്സ്, ഓർത്തോപെഡിക്, സ്കിൻ & വി. ഡി., സൈക്യാട്രി ആൻഡ് ഒബ്സ്റ്റട്രിക്സ് ആൻഡ് ഗൈനക്കോളജി, റേഡിയോളജി, റേഡിയോ തെറാപ്പി, യൂറോളജി എന്നിവ ഉൾക്കൊള്ളുന്നു.
പുറംകണ്ണികൾ
വർഗ്ഗം:ഇന്ത്യയിലെ മെഡിക്കൽ കോളേജുകൾ
സയൺ കോട്ട
മുംബൈ നഗരത്തിലെ സയൺ അഥവാ ശിവ് എന്ന സ്ഥലത്ത് സ്ഥിതിചെയ്യുന്ന ഒരു കോട്ടയാണ് സയൺ കോട്ട.
ചരിത്രം
1669 നും 1677 നും ഇടക്ക് ഇംഗ്ലീഷ് ഈസ്റ്റ് ഇന്ത്യാ കമ്പനിയുടെ ഭരണത്തിൻ കീഴിലായിരുന്നു ഈ കോട്ട നിർമ്മിക്കപ്പെട്ടത്. ജെറാർഡ് ഓങ്ങ്ഗിയർ ആയിരുന്നു ഈ കാലഘട്ടത്തിൽ ബോംബെ ഗവർണർ. ബ്രിട്ടീഷുകാർ ഭരിച്ചിരുന്ന പരേൽ ദ്വീപ്, വടക്കു ദിക്കിൽ പോർട്ടുഗീസുകാർ ഭരിച്ചിരുന്ന സാൽസെറ്റ് ദ്വീപ് എന്നിവയുടെ അതിരിലായിരുന്നു ഇതിന്റെ സ്ഥാനം. 1925 ൽ ഇതു് ഒരു ഗ്രേഡ് 1 പൈതൃക ഘടനയായി പ്രഖ്യാപിക്കപ്പെട്ടു.
അവലംബം
വർഗ്ഗം:മുംബൈയിലെ കോട്ടകൾ
ഇമാം മുസ്നി
ഇമാം മുസ്‌നി
പൂർണനാമം ഇസ്മാഇീൽ ബിൻ യഹ്‌യ മുസ്‌നി (امام اسماعيل ابن يحي مزني) ഹിജ്‌റ വർഷം 170ൽ ഹാറൂൻ റഷീദിന്റെ ഭരണകാലത്ത് ജനിച്ചു. മുസൈനത്ത്(مزينة) ഖബീലയും മക്കയിലെ പ്രസിദ്ധമായ ഖുറൈഷി(قريشي) തറവാടും  അദ്‌നാനിലെ(عدنان) കണ്ണികളാണ്. മിസ്വ്‌റിൽ നിന്ന് ശാഫിഈ ഇമാമിന്റെ ശിശ്യത്വം സ്വീകരിച്ചു. ശാഫിഈ സരണിയിലെ ജദീദായ ഖൗലുകൾ ഉദ്ധരിച്ചവരിൽ പ്രധാനിയാണ്. മിസ്വ്‌റിൽ ശാഫിഈ മസ്ഹബിന്റെ പ്രചാരകൻ. ഹിജ്‌റ വർഷം 264 റബീഉൽ അവ്വൽ  24ന് വിടപറഞ്ഞു.
ശറഹു സ്സുന്ന
മുസ്ലിംകൾക്കിടയിൽ അറിയപ്പെട്ട ഗ്രന്തം. വിശ്വാസകാര്യങ്ങൾ പ്രതിപാദിക്കുന്നു. അഹ്ലുസ്സുന്ന, അള്ളാഹുവിനെ ആരാധിക്കുക, പ്രവാചകൻ, അനുചരന്മാർ എന്നിവ പ്രധാന ചർച്ചാ വിഷയം.
ന്യൂപോർട്ട് ന്യൂസ്
അവലംബം
വർഗ്ഗം:വിർജീനിയയിലെ നഗരങ്ങൾ
പ്രപഞ്ചത്തിന്റെ അന്തിമ വിധി
പ്രപഞ്ചശാസ്ത്രസിദ്ധാന്തങ്ങളുടെയും ലഭ്യമായ നിരീക്ഷണ തെളിവുകളുടെയും അടിസ്ഥാനത്തിൽ പ്രപഞ്ചത്തിന്റെ പരിണാമത്തേയും ഭാവിയെയും സംബന്ധിക്കുന്ന ചില മാതൃകകൾ നിലവിലുണ്ട്.
1920 മുതൽ 1950 വരെ എഡ്വിൻ ഹബിൾ നടത്തിയ നിരീക്ഷണങ്ങളിൽ ഗാലക്സികൾ പരസ്പരം അകന്നുപോകുന്നതായി കണ്ടെത്തുകയും ആ കണ്ടെത്തൽ മഹാവിസ്ഫോടന സിദ്ധാന്തത്തിലേക്ക് നയിക്കുകയും ചെയ്തു. മഹാവിസ്ഫോടന സിദ്ധാന്തപ്രകാരം ഏകദേശം 13.8 ബില്യൺ വർഷങ്ങൾക്ക് മുമ്പാണ് പ്രപഞ്ചത്തിന്റെ ആരംഭം. തുടക്കത്തിൽ വളരെ ചെറുതും അതിസാന്ദ്രതയുള്ളതുമായിരുന്നു പ്രപഞ്ചം. വികസിക്കാൻ തുടങ്ങിയതു മുതൽ അതിന്റ സാന്ദ്രത കുറയുകയും ചെയ്തു.
ഹബ്ബിളിന്റെ കണ്ടെത്തലുകളും 1915-ലെ ആൽബർട്ട് ഐൻ‌സ്റ്റൈന്റെ പൊതു ആപേക്ഷികതാ സിദ്ധാന്തവും പ്രപഞ്ചത്തിന്റെ അന്തിമ വിധി സംബന്ധിച്ച സൈദ്ധാന്തിക പഠനം സാധ്യമാക്കി. സാധ്യമായ ഏറ്റവും വലിയ തോതിൽ പ്രപഞ്ചത്തെ വിവരിക്കാൻ പൊതു ആപേക്ഷികതാ സിദ്ധാന്തം ഉപയോഗിക്കാവുന്നതാണ്. പൊതു ആപേക്ഷികതയുടെ സമവാക്യങ്ങൾക്ക് നിരവധി പരിഹാരങ്ങളുണ്ട്. ഓരോ പരിഹാരവും പ്രപഞ്ചത്തിന്റെ ഒരു പ്രത്യേക ആത്യന്തിക വിധിയെ സൂചിപ്പിക്കുന്നു.
പ്രപഞ്ചശാസ്ത്രത്തിലെ ഒരു സുപ്രധാന അളവാണു ഒമേഗ. അത് പ്രപഞ്ചത്തിന്റെ ശരാശരി ദ്രവ്യ സാന്ദ്രതയുമായി ബന്ധപ്പെട്ടിരിക്കുന്നു. ഒമേഗയുടെ മൂല്യം 1 ന് തുല്യമോ, കുറവോ, വലുതോ എന്നതിനെ ആശ്രയിച്ച് പ്രപഞ്ചത്തിന് മൂന്ന് തരത്തിലുള്ള ജ്യാമിതികൾ സാധ്യമാണ്. അവ യഥാക്രമം പരന്നതും (flat) തുറന്നതും (open) അടഞ്ഞതുമായ (closed) പ്രപഞ്ചങ്ങൾ എന്നറിയപ്പെടുന്നു. ഇവ പ്രപഞ്ചത്തിന്റെ മൊത്തത്തിലുള്ള ആകൃതിയെ സൂചിപ്പിക്കുന്നു. ഓരോ ജ്യാമിതിക്കനുസരിച്ചും പ്രപഞ്ചത്തിനു ഓരോ പ്രത്യേക അന്തിമ വിധി കല്പിക്കാവുന്നതാണ്. അതായത് ഒമേഗയുടെ വില അളന്നാൽ പ്രപഞ്ചത്തിന്റെ വിധി നിർണ്ണയിക്കാൻ കഴിയും.
അടഞ്ഞ പ്രപഞ്ചം
ഒമേഗ > 1 ആണെങ്കിൽ, പ്രപഞ്ചത്തിന് ഒരു ഗോളത്തിന്റെ ഉപരിതലം പോലുള്ള അടഞ്ഞ ആകൃതിയാണുള്ളത്. അത്തരമൊരു അടഞ്ഞ പ്രപഞ്ചത്തിൽ, വസ്തുക്കളുടെ പരസ്പര ഗുരുത്വാകർഷണബലം മൂലം വികാസം കുറഞ്ഞു വന്ന് ഒടുവിൽ പ്രപഞ്ചത്തിലെ എല്ലാ ദ്രവ്യങ്ങളും ഒരു ബിന്ദുവിലേക്ക് പതിക്കും. ആ അന്തിമ സിംഗുലാരിറ്റിയെ "ബിഗ് ക്രഞ്ച്" എന്ന് വിളിക്കുന്നു. മഹാവിസ്ഫോടനത്തിന്റെ വിപരീതമായ പ്രവർത്തനമാണിത്.
തുറന്ന പ്രപഞ്ചം
ഒമേഗ < 1 ആണെങ്കിൽ, പ്രപഞ്ചത്തിന് ഒരു സാഡിലിന്റെ ഉപരിതലം പോലെ വക്രീകരിച്ച ജ്യാമിതിയാണുള്ളത്. അതിനെ തുറന്ന പ്രപഞ്ചം എന്ന് പറയുന്നു. ഇത്തരമൊരു പ്രപഞ്ചം എന്നെന്നേക്കുമായി വികസിക്കുന്നു. കൂടാതെ ഇരുണ്ട ഊർജ്ജം കാരണം ആ വികാസം ത്വരിതപ്പെടുകയും  ചെയ്യുന്നു. അങ്ങനെ ഇരുണ്ട ഊർജ്ജം മൂലമുണ്ടാകുന്ന ത്വരണം ക്രമേണ ശക്തമാവുകയും ഗുരുത്വാകർഷണ, വൈദ്യുതകാന്തിക ശക്തികളുടെ ഫലങ്ങളെ പൂർണ്ണമായും മറികടക്കുകയും ചെയ്യുന്നു. ഫലത്തിൽ പ്രപഞ്ചത്തിനു താപ മരണം, അഥവാ "ബിഗ് ഫ്രീസ്" അല്ലെങ്കിൽ "ബിഗ് റിപ്പ്", സംഭവിക്കുന്നു.
പരന്ന പ്രപഞ്ചം
പ്രപഞ്ചത്തിന്റെ ശരാശരി സാന്ദ്രത നിർണ്ണായക സാന്ദ്രതയ്ക്ക് തുല്യമാണെങ്കിൽ, അതായത്‌ ഒമേഗ = 1 ആണെങ്കിൽ പ്രപഞ്ചത്തിന്റെ ജ്യാമിതി പരന്നതായിരിക്കും. ഇരുണ്ട ഊർജ്ജത്തിന്റെ അഭാവത്തിൽ,ഒരു പരന്ന പ്രപഞ്ചം, തോത് കുറയുന്ന നിരക്കിൽ എന്നെന്നേക്കുമായി വികസിക്കുന്നു. ഒടുവിൽ വികാസം പൂജ്യത്തോട് അടുക്കുന്നു. ഇരുണ്ട ഊർജ്ജം ഉണ്ടെങ്കിൽ പ്രപഞ്ചത്തിന്റെ വികാസം ആദ്യം കുറഞ്ഞതിശേഷം പിന്നെ വർദ്ധിക്കുകയാണ് ചെയ്യുന്നത്. ഒരു പരന്ന പ്രപഞ്ചത്തിന്റെ ആത്യന്തിക വിധി ഒരു തുറന്ന പ്രപഞ്ചത്തിന്റേതിന് സമം തന്നെയാണ്.
വിൽക്കിൻസൺ മൈക്രോവേവ് അനൈസോട്രോപി പേടകത്തിൽ നിന്നുള്ള അളവുകൾ പ്രപഞ്ചം ഏകദേശം പരന്നതാണെന്ന് സ്ഥിരീകരിച്ചിട്ടുണ്ട്.
അനുമാനങ്ങൾ
പ്രപഞ്ചവികാസത്തിന്റെ തോതിന്റേയും സാന്ദ്രതയുടേയും ഇതുവരെയുള്ള പഠനങ്ങൾ അനുസരിച്ചു നമ്മുടേത് അനിശ്ചിതമായി വികസിച്ചുകൊണ്ടിരിക്കുന്ന ഒരു പ്രപഞ്ചമാണ്. അത്തരമൊരു പ്രപഞ്ചത്തിൽ കാലക്രമേണ നക്ഷത്രങ്ങളുടെ രൂപീകരണത്തിന് ആവശ്യമായ വാതക ലഭ്യത തീർന്നുപോകും. നിലവിലുള്ള നക്ഷത്രങ്ങൾ ഇന്ധനം തീർന്നു തിളങ്ങുന്നത് അവസാനിക്കുമ്പോൾ, പ്രപഞ്ചം സാവധാനത്തിൽ പൂർണമായും ഇരുണ്ടതായിത്തീരും. ക്രമേണ പ്രപഞ്ചത്തിൽ തമോദ്വാരങ്ങൾ ആധിപത്യം സ്ഥാപിക്കും. ഹോക്കിംഗ് വികിരണം പുറപ്പെടുവിക്കുന്നതിനാൽ കാലക്രമേണ അവയും അപ്രത്യക്ഷമാകും. പ്രപഞ്ചം അതിന്റെ പരമാവധി എൻട്രോപ്പിയുടെ അവസ്ഥയിലേക്ക് പോകും. ആ അവസ്ഥയിൽ അതിലുള്ള എല്ലാ കണികകളും തുല്യമായി വിതരണം ചെയ്യപ്പെടുന്നു. അവയിൽ ഉയർച്ചയുടെയോ താഴ്ചയുടെയോ തോത് അഥവാ ഒരു ഗ്രേഡിയന്റ് ഇല്ലാത്തതിനാൽ വിവര സംസ്കരണം പോലുള്ളവ (ഉദാ: ജീവന്റെ നിലനിൽപ്) അസാധ്യമാവുന്നു.
ഇരുണ്ട ഊർജ്ജത്തെ പറ്റിയുള്ള പുതിയ കണ്ടെത്തലുകളനുസരിച്ചു ഈ അനുമാനത്തിനു മാറ്റം വരാവുന്നതുമാണ്.
‌‌__സൂചിക__
അവലംബം
വർഗ്ഗം:പ്രപഞ്ചശാസ്ത്രം __ഉള്ളടക്കംഇടുക__ __സംശോധിക്കേണ്ട__ വർഗ്ഗം:ഭൗതിക പ്രപഞ്ചശാസ്ത്രം
ചെറുമരുന്ന്
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പഴങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ
വില്യം ആർതർ ലൂയിസ്
സർ വില്യം ആർതർ ലൂയിസ് (23 ജനുവരി 1915 - 15 ജൂൺ 1991) ഒരു സാമ്പത്തികശാസ്ത്രജ്ഞനും പ്രിൻസ്റ്റൺ സർവകലാശാലയിലെ ജെയിംസ് മാഡിസൺ പൊളിറ്റിക്കൽ ഇക്കണോമി പ്രൊഫസറുമായിരുന്നു. ഡവലപ്പ്മെൻ്റ് എക്കണോമിക്സ് രംഗത്തെ സംഭാവനകളാൽ ലൂയിസ് പ്രശസ്തനായിരുന്നു. 1979 ൽ അദ്ദേഹത്തിന് സാമ്പത്തികശാസ്‌ത്രത്തിനുള്ള നോബൽ സമ്മാനം ലഭിച്ചു. അദ്ദേഹത്തിന് സെന്റ് ലൂസിയൻ, ബ്രിട്ടീഷ് ഇരട്ട പൗരത്വം ഉണ്ടായിരുന്നു.
ജീവചരിത്രം
ആർതർ ലൂയിസ്, ബ്രിട്ടീഷ് വിൻഡ്‌വാർഡ് ദ്വീപുകളുടെ ഫെഡറൽ കോളനിയുടെ ഭാഗമായിരുന്ന സെന്റ് ലൂസിയയിലെ കാസ്ട്രീസിൽ, ജോർജ്ജിന്റെയും ഈഡാ ലൂയിസിന്റെയും അഞ്ച് മക്കളിൽ നാലാമനായി ജനിച്ചു. അദ്ദേഹത്തിന്റെ മാതാപിതാക്കൾ ആന്റിഗ്വയിൽ നിന്ന് കുടിയേറിയവരായിരുന്നു. ആർതറിന് ഏഴുവയസ്സുള്ളപ്പോൾ ജോർജ്ജ് ലൂയിസ് മരിച്ചു. ആർതർ ഒരു പ്രതിഭാധനനായ വിദ്യാർത്ഥിയായിരുന്നു. രണ്ട് ക്ലാസുകൾ സ്ഥാനക്കയറ്റം ലഭിച്ച്, പതിനാലാമത്തെ വയസ്സിൽ സ്കൂൾ വിദ്യാഭ്യാസം പൂർത്തിയാക്കിയ ലൂയിസ്, യൂണിവേഴ്സിറ്റി പ്രവേശന പരീക്ഷ എഴുതാൻ കാത്തിരിക്കുന്ന സമയത്ത് ഒരു ഗുമസ്തനായി ജോലി ചെയ്തിതിരുന്നു. ഈ സമയത്ത് അദ്ദേഹം ട്രിനിഡാഡ് ആൻഡ് ടൊബാഗോയുടെ ഭാവി പ്രധാനമന്ത്രിയായ എറിക് വില്യംസുമായി ചങ്ങാത്തത്തിലായി. ഇരുവരും ആജീവനാന്ത സുഹൃത്തുക്കളായി തന്നെ തുടർന്നു.
ബിരുദശേഷം എഞ്ചിനീയറാകാനായിരുന്നു അദ്ദേഹം ആഗ്രഹിച്ചത്. സെന്റ് ലൂസിയ പോലുള്ള വെസ്റ്റ് ഇൻഡീസിലെ സർക്കാരുകളും കമ്പനികളും കറുത്തവരെ നിയമിക്കാൻ വിസമ്മതിച്ചതിനാലാണ് അദ്ദേഹം സാമ്പത്തിക ശാസ്ത്രത്തിലേക്ക് മാറിയത്. പതിനെട്ടാം വയസ്സിൽ അദ്ദേഹം ലോകത്തിലെ ഏറ്റവും പ്രശസ്‌തമായ സാമ്പത്തിക ശാസ്ത്ര സർവകലാശാലയായ ലണ്ടൻ സ്കൂൾ ഓഫ് ഇക്കണോമിക്സിൽ ചേരുന്നതിന് സ്കോളർഷിപ്പ് നേടിയെടുത്തു. ലൂയിസിന്റെ അക്കാദമിക് മേധാവിത്വം അദ്ദേഹത്തിന്റെ സമപ്രായക്കാരും പ്രൊഫസർമാരും ശ്രദ്ധിക്കുകയും അഭിനന്ദിക്കുകയും ചെയ്തു. എൽ‌എസ്‌ഇയിൽ ആയിരുന്നപ്പോൾ, ജോൺ ഹിക്സ്, അർനോൾഡ് പ്ലാന്റ്, ലയണൽ റോബിൻസ്, ഫ്രീഡ്രിക്ക് ഹയക് എന്നിവരുടെ കീഴിൽ പഠിക്കാൻ ലൂയിസിന് അവസരം ലഭിച്ചു. 1937 ൽ ബിഎസ്‍സി ബിരുദവും, 1940 ൽ ലണ്ടൻ സ്കൂൾ ഓഫ് ഇക്കണോമിക്സിൽ (എൽഎസ്ഇ) അർനോൾഡ് പ്ലാന്റിന്റെ മേൽനോട്ടത്തിൽ പിഎച്ച്ഡിയും നേടിയ ശേഷം ലൂയിസ് 1948 വരെ എൽ‌എസ്‌ഇയിൽ സ്റ്റാഫ് അംഗമായി പ്രവർത്തിച്ചു. 1947 ൽ അദ്ദേഹം ഗ്ലാഡിസ് ജേക്കബ്സിനെ വിവാഹം കഴിച്ചു, അവർക്ക് രണ്ട് പെൺമക്കളുണ്ടായി.
ജി.എച്ച്.എസ്.എസ്. അഞ്ചാലുംമൂട്
ലഘുചിത്രം|ഗവൺമെന്റ് ഹയർ സെക്കണ്ടറി സ്കൂൾ അഞ്ചാലുംമൂട്. ലഘുചിത്രം|മികവിന്റെ കേന്ദ്രം ഉദ്ഘാടനം, 2020 സെപ്റ്റംബർ 9 ന് [[വിക്ടേഴ്സ്|കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹി]] കേരളത്തിലെ കൊല്ലം ജില്ലയിൽ കൊല്ലം കോർപ്പറേഷനിൽ സ്ഥിതിചെയ്യുന്ന ഒരു സർക്കാർ വിദ്യാലയമാണ് ഗവൺമെന്റ് ഹയർ സെക്കണ്ടറി സ്കൂൾ അഞ്ചാലുംമൂട്. ജില്ലയിൽ ഏറ്റവുമധികം കുട്ടികൾ പഠിക്കുന്ന പൊതു വിദ്യാലയങ്ങളിലൊന്നാണിത്. 2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ് ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന് കൈറ്റ് വിക്ടേർസ് ചാനൽ വ‍ഴി ഓൺ  ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ. ജനപ്രതിനിധികളുടെ വികസന ഫണ്ടും, തദ്ദേശ സ്ഥാപനങ്ങളുടെ ഫണ്ടും, ജനകീയ കൂട്ടായ്മകളിലൂടെ സ്വരൂപിച്ച ഫണ്ടും ചേർത്തായിരുന്നു നിർമ്മാണം. ഈ സ്‌കൂളുകളിൽ  7.55 ലക്ഷം ചതുരശ്ര അടി വിസ്തൃതിയിലായി ഹൈടെക് ക്ലാസ് മുറികൾ, കിച്ചൺ ബ്ലോക്ക്, ഡൈനിംഗ് ഹാൾ, ടോയിലെറ്റ് ബ്ലോക്കുകൾ, ലബോറട്ടറികൾ, ഓഡിറ്റോറിയം തുടങ്ങിയ സംവിധാനങ്ങൾ ഒരുക്കിയിട്ടുണ്ട്. നേരത്തെ അഞ്ച് കോടി രൂപയുടെ 22 കെട്ടിടങ്ങളുടെ ഉദ്ഘാടനം കഴിഞ്ഞിരുന്നു. ഇതിനുപുറമെ മൂന്ന് കോടിയുടെ 32 സ്‌കൂളുകളും പൂർത്തിയായി.
വില്യം ആർതർ ലൂയിസ്
ജീവചരിത്രം
ആ വർഷം മാഞ്ചസ്റ്റർ സർവകലാശാലയിൽ ലക്ചററായി തിരഞ്ഞെടുക്കപ്പെട്ടതിനാൽ കുടുംബത്തോടൊപ്പം അവിടേക്ക് താമസം മാറി. 1957 വരെ അദ്ദേഹം മാഞ്ചസ്റ്ററിൽ പഠിപ്പിച്ചു. ഈ കാലയളവിൽ, വികസ്വര രാജ്യങ്ങളിലെ മൂലധന രീതികളെയും വേതനത്തെയും കുറിച്ചുള്ള തന്റെ ഏറ്റവും പ്രധാനപ്പെട്ട ചില ആശയങ്ങൾ അദ്ദേഹം വികസിപ്പിച്ചെടുത്തു. മുൻ കോളനികൾ യൂറോപ്യൻ രാജ്യങ്ങളിൽ നിന്ന് സ്വാതന്ത്ര്യം നേടാൻ തുടങ്ങിയതോടെ, ഡവലപ്മെന്റ് എക്കണോമിക്സിൽ അദ്ദേഹം നൽകിയ സംഭാവനകളാൽ അദ്ദേഹം വളരെ പ്രശസ്തനായിരുന്നു.
ജി.എച്ച്.എസ്.എസ്. അഞ്ചാലുംമൂട്
പുറത്തേക്കുള്ള കണ്ണികൾ
വർഗ്ഗം:കൊല്ലം ജില്ലയിലെ വിദ്യാലയങ്ങൾ വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ വർഗ്ഗം:സർക്കാർ വിദ്യാലയങ്ങൾ
വില്യം ആർതർ ലൂയിസ്
ജീവചരിത്രം
നൈജീരിയ, ഘാന, ട്രിനിഡാഡ് ആൻഡ് ടൊബാഗോ, ജമൈക്ക, ബാർബഡോസ് എന്നിവയുൾപ്പടെ നിരവധി ആഫ്രിക്കൻ, കരീബിയൻ സർക്കാരുകളുടെ സാമ്പത്തിക ഉപദേഷ്ടാവായി ലൂയിസ് സേവനമനുഷ്ഠിച്ചു.
1957 ൽ ഘാന സ്വാതന്ത്ര്യം നേടിയപ്പോൾ, അവരുടെ ആദ്യത്തെ സാമ്പത്തിക ഉപദേഷ്ടാവായി ലൂയിസിനെ നിയമിച്ചു. ഘാനയുടെ ആദ്യത്തെ പഞ്ചവത്സര വികസന പദ്ധതി (1959–63) തയ്യാറാക്കാൻ അദ്ദേഹം സഹായിച്ചു.
വെസ്റ്റ് ഇൻഡീസ് സർവകലാശാല വൈസ് ചാൻസലറായി നിയമിതനായപ്പോൾ 1959 ൽ ലൂയിസ് കരീബിയൻ മേഖലയിലേക്ക് മടങ്ങി. 1963 ൽ സാമ്പത്തികശാസ്ത്രത്തിന് നൽകിയ സംഭാവനകളുടെ പേരിൽ അദ്ദേഹത്തിന് നൈറ്റ് ബിരുദം ലഭിച്ചു.
ആ വർഷം, പ്രിൻസ്റ്റൺ സർവകലാശാലയിൽ യൂണിവേഴ്‌സിറ്റി പ്രൊഫസറായി നിയമിതനായതിനാൽ അമേരിക്കയിലേക്ക് മാറി. അടുത്ത രണ്ട് ദശകക്കാലം ലൂയിസ് പ്രിൻസ്റ്റണിൽ ജോലി ചെയ്തു. 1983 ൽ ആണ് വിരമിക്കുന്നത്. 1970-ൽ ലൂയിസ് കരീബിയൻ ഡെവെലപ്മെന്റൽ ബാങ്കിന്റെ ആദ്യ പ്രസിഡന്റായി തിരഞ്ഞെടുക്കപ്പെട്ട അദ്ദേഹം, 1973 വരെ ആ പദവിയിൽ തുടർന്നു,
1979 ൽ സാമ്പത്തിക ശാസ്ത്രത്തിനുള്ള നോബൽ സമ്മാനം ലൂയിസിന് ലഭിച്ചു (തിയോഡോർ ഷുൾട്സുമായി പങ്കിട്ടു).
1991 ജൂൺ 15 ന് ബാർബഡോസിലെ ബ്രിഡ്ജ്ടൌണിൽ അദ്ദേഹം അന്തരിച്ചു. അദ്ദേഹത്തിന്റെ ബഹുമാനാർത്ഥം സെന്റ് ലൂസിയൻ കമ്മ്യൂണിറ്റി കോളേജിന്റെ മൈതാനത്താണ് അദ്ദേഹത്തെ സംസ്കരിച്ചത്.
"ലൂയിസ് മോഡൽ"
ലൂയിസ് 1954-ൽ പ്രസിദ്ധീകരിച്ച, അദ്ദേഹത്തിന്റെ ഏറ്റവും സ്വാധീനിച്ച ഡേവലപ്മെന്റ് എക്കണോമിക്സ് ലേഖനം ആയ "എക്കണോമിക്ഡേവെലപ്മെന്റ് വിത്ത് അൺലിമിറ്റഡ് സപ്ലൈസ് ഓഫ് ലേബർ" (മാഞ്ചസ്റ്റർ സ്കൂൾ) എന്ന പ്രസിദ്ധീകരണത്തിൽ അദ്ദേഹം ഡ്യുവൽ സെക്ടർ മോഡൽ അല്ലെങ്കിൽ "ലൂയിസ് മോഡൽ" അവതരിപ്പിച്ചു.
തിയറി ഓഫ് എക്കണോമിക് ഗ്രോത്ത്
1955-ൽ ലൂയിസ് തിയറി ഓഫ് എക്കണോമിക് ഗ്രോത്ത് (സാമ്പത്തിക വളർച്ചയുടെ സിദ്ധാന്തം) പ്രസിദ്ധീകരിച്ചു. അതിൽ “സാമ്പത്തിക വികസനം പഠിക്കുന്നതിന് ഉചിതമായ ഒരു ചട്ടക്കൂട് നൽകാൻ” അദ്ദേഹം ശ്രമിച്ചു.
താളികല
കേരള സംസ്ഥാനത്തിലെ, കാസർഗോഡ് ജില്ലയിലുള്ള ഒരു ഗ്രാമം ആണു താളികല.
ഗതാഗതം
മംഗലാപുരത്തിന്റെ വടക്കു ഭാഗത്തെയും, കോഴിക്കോടിന്റെ തെക്കു ഭാഗത്തെയും ബന്ധിപ്പിക്കുന്ന N.H. 66 ൽ ഇവിടുത്തെ പ്രാദേശിക റോഡിലൂടെ എത്തിച്ചേരാൻ സാധിക്കും. മംഗലാപുരം-പാലക്കാട് പാതയിലുള്ള മഞ്ജേശ്വരമാണു അടുത്ത തീവണ്ടി സ്റ്റേഷൻ.
കൊമ്പൻ ക‌‌‌ടുവ
കൊമ്പൻ ക‌‌‌ടുവ പശ്ചിമഘട്ടത്തിൽ കാണപ്പെടുന്ന അപൂർവ്വ ഇനത്തിൽ പെടുന്ന ഒരിനം തുമ്പിയാണ്. നിത്യ ഹരിത വനങ്ങളിലെ നീർച്ചാലുകളിലും പാറക്കെട്ടുകൾ നിറഞ്ഞ നീർച്ചാലുകളിലും ആണ് സാധാരണയായി ഇവയെ കാണുവാൻ സാധിക്കുക. ഉദരത്തിലെ മഞ്ഞ വളയവും ചൂണ്ടക്കൊളുത്തു പോലുള്ള ചെറു വാലുകളും ഇവയുടെ പ്രത്യേകതയാണ്. പച്ചകലർന്ന മഞ്ഞ നിറത്തോടു കൂടിയ തലയുടെ മുൻഭാഗവും, ഇരുണ്ട പച്ച നിറത്തോടു കൂടിയ കണ്ണുകളുമാണ് ഇവയ്ക്കുള്ളത്. കറുത്ത നിറമുള്ള ഉരസ്സിൽ മഞ്ഞ നിറത്തിലുള്ള വരകളുണ്ട്. ഉദരത്തിന്റെ ഏഴാം ഖണ്ഡത്തിൽ വലിയ മഞ്ഞ വളയവുമുണ്ട്.
മഴ കഴിഞ്ഞ് അടുത്ത മാസങ്ങളിൽ ഈ തുമ്പിയെ കൂട്ടമായി കാണുവാൻ കഴിയും. ആൺതുമ്പികളും പെൺ തുമ്പികളും കാഴ്ചയിൽ ഒരുപോലെയാണിരിക്കുന്നത്. നനവുള്ള പ്രദേശങ്ങളിലെ ചെറു ചെടികളിലാണ് സാധാരണയായി ഇവ ഇരിക്കാറുള്ളത്.
സിഞ്ചിബറേൽസ്
ലഘുചിത്രം|ആലങ്കാരിക ആവശ്യങ്ങൾക്ക് ഉപയോഗിക്കുന്ന ഹെലിക്കോണിയ ഇഞ്ചിവർഗ്ഗ കുടുംബം ആയ സിഞ്ചിബറെസിയേ ഉൾപ്പെടുന്ന ഒരു സസ്യ വർഗ്ഗ ഓർഡർ ആണ് സിഞ്ചിബെറേൽസ്. ഏറ്റവും പുതിയ എ. പി. ജി. വർഗ്ഗീകരണ ക്രമ പ്രകാരം മോണോകോട്ടിലെ  കോമലിനിഡിൽ  ഉൾപ്പെടുന്ന ഒരു വിഭാഗം ആണ് ഇത്. ഏകദേശം 68 ജെനുസ്സുകളും 2600 ഓളം സ്പീഷീസുകളും ഉൾപ്പെടുന്നു. കൂടുതലും ഓഷധികളായ ഈ വിഭാഗത്തിൽ കാണ്ഡം കിഴങ്ങ് രൂപത്തിൽ മണ്ണിനടിയിൽ  കാണുന്നു. പുഷ്പിക്കുന്ന സമയത്ത് പൂക്കുലയുടെ തണ്ടിനെ ചില സമയം കാണ്ഡം ആയി തെറ്റിദ്ധരിക്കാറുണ്ട്. പൂക്കൾ വളരെ വലുതും ഏറെ ആകർഷകവും പലപ്പോഴും നല്ല സുഗന്ധപൂരിതവും ആണ്. മിക്കവാറും സ്പീഷീസുകളിൽ കേസരങ്ങൾ അനുരൂപണം വന്നു ദളങ്ങൾ പോലെ സ്റ്റാമിനോടുകൾ കാണപ്പെടുന്നത് പൂക്കൾക്ക് വളരെ ഭംഗിയും  ഷഡ്പദ പരാഗണത്തിൽ സഹായിക്കുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:സസ്യനിരകൾ വർഗ്ഗം:സിഞ്ചിബറേൽസ്
മാണ്ഡവി
രാമായണത്തിലെ ഒരു കഥാപാത്രമാണു മാണ്ഡവി. ജനകമഹാരാജാവിന്റെ അനുജനായ കുശദ്വജന്റെ രണ്ടു പുത്രിമാരിൽ ഒരുവളാണ് ഈ കഥാപാത്രം. ദശരഥമഹാരാജാവിന്റെ നാലുമക്കളിൽ ഒരാളായ ഭരതൻ ഇവരെ വിവാഹം കഴിച്ചു. രാമായണത്തിൽ വലിയ പ്രാധാന്യമൊന്നും ഈ കഥാപാത്രത്തിനില്ല.
പുറത്തേക്കുള്ള കണ്ണികൾ
വർഗ്ഗം:രാമായണത്തിലെ കഥാപാത്രങ്ങൾ